نوێکراوەتەوە: كورته‌یه‌ك له ژیانی گه‌وره‌ترین هاككه‌ر و بڕیاری له سێداره‌دانی، ئایا ڕاستە یان نا؟ – کەی ئای تی ئێن\nئەپ و نەرمەکاڵا 20, ئاب 2015\nهاککەرى بەنێوبانگى جیهانى یه‌كێك له ١٠ به‌ناوبانگترین هاككه‌ره‌كانی جیهان (حمزة بن دلاج) تەمەنى ٢٤ ساڵە و ئه‌ندازیاری كۆمپیوته‌ره به ڕه‌گه‌ز خه‌ڵكی وڵاتی جه‌زائیره بەڵام یەکێکە لە ١٠ بەناوبانگترین هاککەرانى جیهان، نزیکەى ٣ ساڵ پۆلیسى ئینتەرپوڵ بەدواى دەگەڕا، سەرەنجام لە ساڵى ٢٠١٣ لە تایلەند دەستگیرکرا له كاته‌ی به نیازی گه‌شت كردن بوو ئه‌میش دوای ئه‌وه‌ی پۆلیسی فیدڕاڵی ناسراو به ” FBI ” چاودێریه‌كی زۆری خستبوویه سه‌ر و به هاوكاری ده‌زگا هه‌وڵگریه‌كانی تایله‌ند له بانكۆك ده‌ستگیر كرا و ئه‌وه‌ی سه‌یر بوو له كاتی ده‌ستگیر كردنه‌كه‌ی خه‌نده له‌سه‌ر لێوانی نه‌ده‌پچرا و به‌رده‌وام ده‌می به خه‌نده بوو، به‌ڵام دوای ٣ ساڵ له ده‌ستگیر كردنی ئه‌مڕۆ چه‌ند پێگه‌یه‌ك بڵاویان كرده‌وه كه سزای له سێداره‌دانی بۆ ده‌رچووه و به‌م نزیكانه ده‌گوازرێته‌وه ئه‌مریكا بۆ جێبه‌جێ كردنی سزاكه‌ی، نزیکەى ٢١٧ بانکى جیهانى هاککردبوو لەم بانکانەدا زیاتر لە ٣.٥ ملیار دۆلارى بردبوو و زیاتر لە ٢٧٠ ملیۆن دۆلارى بەسەر وڵاتانى هەژار دابەش کردبوو بەتایبەتى فەڵەستین و دەوڵەتانى ئەفریقیا، ئەمە جگە لەوەى کە زیاتر لە ٨٠٠٠ پێگەى فەڕەنسى هاک کردبوو، یەکێک لە کارەکانى ئەوەبوو کە پێگەى فەرمى حکومەتى ئیسرائیلى هاککرد، دواتر ئیسرائیل داواى یارمەتى لێکرد بۆ بەهێزکردنى پێگەکەى بەڵام ڕەتى کردەوەو ڕازى نەبوو به تایبه‌ت ئه‌و كاته‌ی یسرائیل كه‌وته به هێرشی هاككه‌ران ئیسرائیل داوای هاوكاری له‌م هاككه‌ره كرد بۆ ئه‌وه‌ی یارمه‌تیان بدات له به‌رامبه‌ر ئازاد كردنی به‌ڵام ئه‌م هاككه‌ره ره‌تی كرده‌وه.\nئه‌وه‌ی جێگه‌ی ئاماژه بۆ كردنه بڕیاره سه‌یره‌كه‌ی له سێداره‌دانی ئه‌م هاككه‌ره‌یه، چونكه زۆربه‌ی ئه‌و هاككه‌رانه‌ی ده‌ستگیر ده‌كرێن ده‌زگا هه‌وڵگرایه‌كانی ئه‌مریكا به تایبه‌تی ئێف بی ئای ده‌یانبه‌ن بۆ خۆیان بۆ ئه‌وه‌ی كاریان له‌گه‌ل بكه‌ن و ناهێڵن سوودیان بۆ كه‌س هه‌بێت جگه له‌وان، به‌ڵام ئه‌وه‌ی جێگه‌ی سه‌رسوڕمانه بڕیاری له سێداره‌دانیه‌تی ئه‌مه‌ش له‌وانه‌یه ته‌نها له‌به‌ر ئه‌وه بێت كه عه‌ره‌به، به‌ڵام بۆ چوونێكی تریش هه‌یه له‌وانه‌شه بۆ ئه‌وه بێت بۆ هه‌تا هه‌تایه شوێن پێی ئه‌و هاككه‌ره بسڕنه‌وه و زیندوو بوونه‌كه‌ی به نهێنی بهێڵنه‌وه.\nئەمەی جێگای ئاماژەیە، سەبارەت بە لەسێدارەدانی ئەم هاکەرە، چەندین پێگە بڵاویان کردووەتەوە کە دوورە لە ڕاستیەوە لەوانە The Professional و صوت الغد و چەندانی تر! بۆیە تا ئێستا ڕوون نییە کە ئایا ڕاستە لە سێدارە دەدرێت یان نا؟\nئه‌مانه‌ش چه‌ند ئه‌گه‌رێكن تۆش ده‌توانی له به‌شی بۆچوون، بۆچوونی خۆت بنووسی.\nئه‌مه‌ش ڕاپۆرتێكی كه‌ناڵی MBCـیه له كاتی ده‌ستگیر كردنی ئه‌م هاككه‌ره


نه‌خۆشییەكی كوشنده بڵاوده‌بێته‌وه\nهەواڵ / زانست :: پێش 4 هەفتە  :: 348 جار بینراوە\nبەهۆی چەند هۆكارێكی ئەمنییەوە، ملیاردێرێك موبایلەكانی دەشكێنێت\nهواوى: هه‌وڵده‌ده‌ین كیشوه‌ری ئاسیا بكه‌ینه پێشه‌نگ له‌سه‌ر ئاستى جیهان\nناسا چه‌ند به‌ڵگه‌یه‌كى ژیانى له‌سه‌ر مه‌ریخ دۆزیه‌وه\nوێبسایتی سكای نیوزی عه‌ره‌بی راپۆرتێكی شاندی چاودێری ئاماده‌بووانی جیهانی بڵاوکردەوە کە بۆ رووبەڕوو بوونەوەی نه‌خۆشییه كوشنده‌كان رێکخرابوو، له ژێر ناوی (جێهانێك له ژێر مه‌ترسی) كه باس له مه‌ترسی بڵاوبوونه‌وه‌ی نه‌خۆشییه‌كی نوێی مه‌ترسیدار ده‌كات كه ده‌توانێت له كه‌متر له دوو رۆژ و له ماوه‌ی 36 كاتژمێردا 80 ملیۆن كه‌س بكوژێت.\nله‌و راپۆرته‌دا هاتووه: له ئه‌گه‌ری بڵاوبوونه‌وه‌ی نه‌خۆشییه‌كی ئاوا كوشنده و به له‌به‌رچاوگرتنی ئاماری زۆری ئه‌و كه‌سانه‌ی له وڵاتێكه‌وه بۆ وڵاتێكی دیكه گه‌شت ده‌كه‌ن، كاریگه‌ری ئه‌م نه‌خۆشییه خراپتر و كوشنده‌تر و به‌ربڵاوتر ده‌بێت.\nجه‌ختیشكراوه‌ته‌وه: مه‌ترسی بڵاوبوونه‌وه و تووشبوون به‌و نه‌خۆشییه كه نه‌خۆشییه‌كی هاوشێوه‌ی ئه‌نفلۆنزای ئیسپانییه کە پێشتر 50 ملیۆن كه‌سی له‌ناوبردووه.\nباس لەوەشکراوە: سه‌رۆكانی جیهان ده‌بێت ئه‌وپه‌ڕی هه‌وڵ و تێكۆشانیان ئه‌نجام بده‌ن بۆ به‌رگری له‌و نه‌خۆشییه كوشندەیەی ده‌توانێت له چه‌ند رۆژدا سه‌دان ملیۆن كه‌س بكوژێت و كێشه و قه‌یرانی ئابوری و ده‌یان كاره‌ساتی بێ كۆتایی دروست بكات.\nزانست :: 5 کاتژمێر پێش ئێستا\nهۆكارێكى جه‌ڵته‌ى دڵى گه‌نجان ئاشکرا کرا


ڕۆژی شه‌ممه 27/4/2019 به ئاماده‌بوونی سه‌رۆك و ئه‌ندامه‌كانی، یه‌كێتی تۆپی پێی كوردستان كۆبوونه‌وه‌ی ئاسایی خۆی كرد و، ئه‌م بڕیار و راسپاردانه‌ی ده‌ركرد:\n1- نووسراوی یانه‌ی كه‌یوان به ژماره 38 له رێكه‌وتی 25/4/2019 كه تایبه‌ته به ئاماده‌نه‌بوونی یانه‌كه‌یان له به‌رامبه‌ر یانه‌ی سیروانی شاره‌زوور له خولی یانه پله‌دووه‌كانی كوردستان، بڕیاردرا به: (ئه‌گه‌ر هاتوو له یارییه‌كه ئاماده نه‌بن به پێی رێنماییه‌كانی یه‌كێتیه‌كه‌مان هه‌ڵسوكه‌وتیان له‌گه‌ڵ ده‌كرێت و به بڕی 2000000 دوو ملیۆن دیناریش غه‌رامه ده‌كرێن).\n2- له‌سه‌ر پێشنیاری لێژنه‌ی ناوبژیوانانی كوردستان، بڕیاردرا به راگرتنی ناوبژیوانی ناوه‌ڕاست (عه‌لی ئه‌كبه‌ر) تا كۆتایی هاتنی وه‌رزی 2018/2019، ئه‌مه‌یش به هۆی هه‌ژماركردنی لێدانێكی سزای نادروست بۆ یانه‌ی رانیه، له یاری نێوان رانیه و سیروانی شاره‌زوور له خولی یانه پله‌دووه‌كانی كوردستان.\n3- له یاری نێوان رانیه و سیروانی شاره‌زوور له خولی یانه پله‌دووه‌كانی كوردستان، به هۆی ناڕه‌زایی به‌رده‌وام و ده‌رچوون له گیانی وه‌رزشی له لایه‌ن سه‌رپه‌رشتیاری یانه‌ی رانیه (سه‌فه‌ر ره‌مه‌زان) و سه‌رپه‌رشتیاری یانه‌ی سیروانی شاره‌زوور (شاره‌وان قادر)، بڕیاردرا به:\n• راگرتنی هه‌ر یه‌كێكیان بۆ یه‌ك یاری، كه ناتوانن له یاری داهاتووی یانه‌كانیان له نێو یاریگه ئاماده‌بن.\n• غه‌رامه‌كردنی هه‌ر یه‌كێكیان به بڕی 250000 دوو سه‌د و په‌نجا هه‌زار دینار.\n4- له یاری نێوان زانكۆی جیهان و شه‌قڵاوه له خولی یانه پله‌دووه‌كانی كوردستان، به هۆی ناڕه‌زایی و ره‌فتاری ناوه‌رزشی له لایه‌ن سه‌رپه‌رشتیاری یانه‌ی شه‌قڵاوه ره‌زا ئه‌حمه‌د، بڕیاردرا به:\n• راگرتنی ناوبراو بۆ یه‌ك یاری، كه نابێت له نێو یاریگه له‌گه‌ڵ یانه‌كه‌ی بێت.\n5- له یاری نێوان جیهان و ره‌واندوز له خولی یانه پله‌دووه‌كانی كوردستان، به هۆی دروستكردنی كێشه و گرفت بۆ یارییه‌كه له لایه‌ن هانده‌رانی یانه‌ی ره‌واندوز، بڕیاردرا به:\n• غه‌رامه‌كردنی یانه‌ی ره‌واندوز به بڕی 300000 سێسه‌د هه‌زار دینار.\n• ئاگاداری كۆتایی بۆ یانه‌ی ره‌واندوز، له ئه‌گه‌ری دووباره بوونه‌وه سزاكه‌یان قورستر ده‌بێت و یارییه‌كانیان ده‌گواستراێته‌وه ده‌ره‌وه‌ی یاریگه‌ی خۆیان.\n• راگرتنی یاریزانی یانه‌ی جیهان فائیز نادر ژماره (5) تا كۆتایی هاتنی خولی یانه پله‌دووه‌كان وه‌رزی 2018/2019.\n• غه‌رامه‌كردنی یاریزانی یانه‌ی جیهان فائیز نادر ژماره (5) به بڕی 150000 سه‌د و په‌نجا هه‌زار دینار.\n6- به هۆی ئاماده‌نه‌بوونیان له یارییان به‌رامبه‌ر به یانه‌ی سه‌وره له خولی نایابی فوتساڵی كچانی كوردستان، بڕیاردرا به:\n• غه‌رامه‌كردنی یانه‌ی دووكان به بڕی 300000 سێسه‌د هه‌زار دینار.\n• هه‌ژماركردنی یارییه‌كه به ئه‌نجامی (5-0) گۆڵ له به‌رژه‌وه‌ندی یانه‌ی سه‌وره.\n7- له یاری نێوان هه‌ڵه‌بجه‌ی شه‌هید و زێره‌ڤانی له خولی نایابی فوتساڵی كچانی كوردستان، به هۆی هه‌ڕه‌شه‌كردن و جنێودان به ستافی ناوبژیوانان، له لایه‌ن ئه‌ندامی ده‌سته‌ی كارگێری یانه‌ی هه‌ڵه‌بجه‌ی شه‌هید (هێمن عه‌لی) بڕیاردرا به:\n• راگرتنی ناوبراو به ئاماده‌نه‌بوونی له نێو یاریگه.\n8- به هۆی لێدوانی نادروست بۆ ده‌زگه‌كانی راگه‌یاندن و نه‌بوونی به‌ڵگه‌ی پێویست له‌سه‌ر قسه‌كانی، بڕیاردرا به غه‌رامه‌كردنی راهێنه‌ری تیپی پێشكه‌وتووانی یانه‌ی ئارارات (ئه‌نوه‌ر محه‌ممه‌د) به بڕی 300000 سێسه‌د هه‌زار دینار.\n9- غه‌رامه‌كردنی سه‌رپه‌رشتیاری تیپی پێشكه‌وتووانی یانه‌ی نه‌ورۆز (ئومێد عه‌بدوڵڵا) ناسراو به جێگر به بڕی 300000 سێسه‌د هه‌زار دینار، ئه‌مه‌یش به هۆی لێدوانه‌كانی له ده‌زگه‌كانی راگه‌یاندن و ئاماده‌نه‌بوونی له باره‌گه‌ی یه‌كێتی تۆپی پێی كوردستان، ئه‌گه‌ر له كۆبوونه‌وه‌ی داهاتووی یه‌كێتییه‌كه‌مان ئاماده نه‌بێت، به هیچ شێوه‌یه‌ك رێگه پێ نادرێت له یارییه‌كانی داهاتووی یانه‌كه‌ی له نێو یاریگه ئاماده بێت.\n10- رۆژی سێشەممە 2019/4/30 یارییەكانی گەڕی بیست و پێنجەمی خولی نایابی كوردستان ئەنجام دەدرێت و، رۆژی یەكشەممە 2019/5/5 یارییەكانی گەڕی بیست و شەشەم و كۆتایی خولی نایابی كوردستان بەرێوە دەچێت.\n11- رۆژی چوارشەممە 2019/5/1 یارییەكانی گەڕی چوارەمی خولی یانە پلەدووەكانی كوردستان ئەنجام دەدرێت.\nئه‌م بابه‌ته 1499 جار خوێنراوه‌ته‌وه


کوردیپێدیا - عومەر محەمەد قادر\n👫 عومەر محەمەد قادر | پۆل: کەسایەتییەکان | زمانی بابەت: 🏳 کوردیی ناوەڕاست\nعومەر محەمەد قادر\nساڵی 1968 لە دایکبووە.\nدەرچوی پەیمانگای هونەرەجوانەکانی سلێمانی بەشی شانۆیە.\nماوەی هەشت ساڵ بەرێوەبەری ناوەندی چاک بووە لەکوردستان.\nخاوەنی بڵاوکراوەی سپێدە بووە.\nخاوەن و سەرنوسەری گۆڤاری ئەنفالستانە- کە تایبەتە بەتاوانی ئەنفال و جینۆساید.\nشەڕەفی ئەندامی فەخری لە رێکخراوە و کۆمەڵەکانی ئەنفال‌وکیمیاباران پێبخشراوە.\nبۆردی رێکخراوی سپی یە بۆناوچە کیمیابارانکراوەکانی کوردستان.\nراوێژکاری هەردوو فیلمی (من بەکرێگیراوی سپی و هەزارو یەک سێوە) لە دەرهێنانی هونەرمەندی کۆچکردوو تەهای کەریمی.\nخۆبەحشانە سەرپەرشتی چەندین پڕۆژەی فریاگوزاری خێرا و هوشیاری بۆ قوربانیان لە گوندە کیمیابارانکراوەکان و ئەنفالکراوەکان کردووە.\nچەندین کاری گرنگی خێرخوازی، پەرەوەرەیی، یاسایی، بۆکەسوکاری قوربانیانی ئەنفال ئەنجامداوە.\nبەردەوام لەڕۆژنامەو گۆڤاروماڵپەڕەکان دەربارەی تاوانی جینۆساید دەنوسێ.\nچوار کتێبی چاپکراوی هەیەدەربارەی ئەنفال. بەناوەکانی (ئەنفالی گەرمیان سیاسەتێک و دوو ئامانج ساڵی 2010، هاشم دەربازبوویەکی کۆمەڵکوژی ئەنفال ساڵی 2012، پەلامارە سەربازییەکانی ئەنفال لەهەشت قۆناغدا ساڵی 2013، دیدێکی نوێ بۆیادەکانی تاوانی جینۆساید ساڵی 2014)\nلەمیانەی چالاکییەکانیدا نوسەر خاوەنی چەند بیرۆکەیەکە، گرنگترینیان بەکلتورکردنی (سەرنەبرین) لە ڕۆژی یادەوەری ئەنفالدا. واتە سەرنەبرینی ئاژەڵ وپەلەوەران ونەبونی هیچ جۆرە گۆشتێک لەخواردنگەو چێشتخانەکانی کوردستان لەورۆژەدا، یەکەم نوسەر بووە کە تاوانی جینۆسایدو کارەساتی سروشتی لەیەک جیاکردووەتەوەو وشەی کارەسات و پاشماوەی ئەنفالی لە نوسینەکانیدا یاساغ کردووەو هەڵیداوە میدیاو میدیاکاری کورد خۆیانی لێ بەدوربگرن.\nئەم کتێبانەشی ئامادەی چاپن :\n(هەناسەی شەیتان، خوێندنەوەیەک بۆ کارێکی ژەهراوی ئەمریکاو عیراق و گازبارانی هەڵەبجە یوست هێلتەرمان، بارزانیەکان بەئەنفال ناوبەرین یان بەجینۆسایدکراو، بەکاڵاکردنی ئەنفال وبەکەلوپەلکردنی قوربانی، تاقانەکانی ئەنفال کێن و دەبێت چیان بۆ بکرێت، ئەنفالی هەڵەبجە، هەمووشتێک دەربارەی ئەنفالی دۆڵی جافایەتی).\n1. 👁 ئاماری ئەنفالکراوانی گوندی عەسکەر\n1. 👁 پەلامارە سەربازییەکانی ئەنفال لە هەشت قۆناغدا\n2. 👁 دیدێکی نوێ بۆ یادکردنەوە، پێشنیار بۆ یادکردنەوەی تاوانەکانی جینۆساید\n3. 👁 دیدێکی نوێ بۆ یادکردنەوەی تاوانەکانی جینۆساید\n4. 👁 هاشم؛ دەربازبوویەکی کۆمەڵگوژی ئەنفال\n5. 👁 هەناسەی شەیتان\n6. 👁 کۆمەڵکوژی بارزانییەکان قۆناغێک بەر لە ئەنفال\n1. 👁 دارە قوڵەی بزووتنەوەی هەقە و تۆپخانەکەی بزووتنەوەی گۆڕان\n1. 👁 شادیە ئیسماعیل (ئیڤا)\n➕ ئەم بابەتە لەلایەن: (مانو بەرزنجی)ەوە لە: Dec 15 2014 3:30PM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Mar 10 2018 9:13PM باشترکراوە\n📷 فایلی وێنە 1.0.1 18 KB Dec 15 2014 3:30PM مانو بەرزنجی


نووچە نێت | ڕاستگۆیی بێ لایەنی| شاناز هیرانی: مسۆگەرکردنى ژمارەیەکى زۆرى کورسى پەرلەمان لەلایەن ژنانەوە هەنگاوێکى گەورە بوو\nOctober 2021 13 - 21:53:40\nلە هەڵبژاردنى پێشوەختەى عێراق، لایەنە سیاسییەکان ئەمجارە ژمارەیەکى زۆرى ئافرەتانیان بەربژێرکردوو، چاودێرێکى سیاسی دەڵێت، بەشێک لە بەرپژێرە ئافرەتەکان بەدەنگى خۆیان دەرچوون، نەک وەک کۆتا.\nئەمڕۆ چوارشەممە (13)ى تشرینى یەکەمى (2021)، شاناز هیرانی، چاودێری سیاسی لەبارەى دەرچوونى ژمارەیەکى زۆرى بەربژێرى ئافرەت لە هەڵبژاردنى پێشوەختەى عێراق تایبەت بە نوچەنێت دەڵێت، " لە هەڵبژاردنەکانی ئەوجارەی عێراق ژنان لە ملمانێی و پێشبرکێیەکی بەرفراوان دابوون لەگەڵ پیاواندا، لە کۆی (3243) کاندید (1000) یان ژن بوون لەسەرجەم شارو شارۆچکەکانی عێراق بە هەرێمی کوردستانیشەوە."\nدەربارەى دەرچوونى ژمارەى ئەو ئافرەتە بەربژێرانە، شاناز هیرانى ئاشکراى دەکات، "لە پێشهاتێکی چاوەروان نەکراویشدا (97) ژن توانیان ئەندامیەتی پەرلەمان مسۆگەر بکەن، کە (57) بەهێزی دەنگەکانی خۆیان بوو، هەروەها بەپێی پشك و رێژەی ژن کە لە (25%)یە، بەڵام ژنان (14%) لەو رێژەی تێپەراند. لە هەرێمی کوردستانیش تا ئێستا (17) ژن توانیویانە ئەندامیەتی پەرلەمان مسۆگەر بکەن."\nئەو چاودێرە سیاسییە ئاماژەشی بەوەشکرد، "ئەو ژنانەی بە دەنگی خۆیان دەرچوون ناچنە خانەی کۆتا، بەڵكو بەهێزى دەنگى خۆيانە. کۆتا لەو شوێنانە پەیراو کراوە کە ژنان تێدا دەبوایە لە بازنەیەك دەرنەچوونە ئەوکات پیاوێك لادراوە لەوێ سیستەمی کۆتا جێبەجێ کراوە."\nدەرچوونى ژمارەیەکى زۆرى ژنان بۆ پەرلەمانى عێراق، بە بۆچوونى شاناز هیرانى، "هەنگاوێکی گەورەیە، ئەمەیش دەگەرێتەوە سەر توانای و حەزی ئافرەتان بۆ گۆرانکاریکردن لە پرسی ژنان یاخود لە دروستکردنی بریار و بەشداریکردنێکی کاراتر لە پرۆسەی سیاسی لەعێراقدا، چونکە هەروەك دەزانرێت تاکو ئێستا لە عێراق لەبەر دابونەریتی کۆمەڵگا ژنان قوربانی سەرەکی ئەو دەسەڵاتەن، ئەوانە هەموو پاڵنەربوون بۆ ئەو ژنانەی کە ژمارەیەکی زیاتر خۆیان بەربژێر بکەن لەرێگای پەرلەمان گۆرانکاری لە دۆزی ژن بکەن."\nOctober 2021 07\nنەخۆشخانەیەکی تایبەت بە نەخۆشانی دەروونی ئافرەتان دەکرێتەوە\nد. خانزاد ئەحمەد: دەبێت ئافرەتانى کورد لە پەرلەمانى عێراق ڕۆڵ ببینن\nخەلیفان: کچێکی 22 ساڵان گیانی لەدەستدا\nهەولێر: کچێک بە رووداوی هاتوچۆ گیانی لەدەستدا\nژنانی قەتەر لە هەڵبژاردنی ئەنجومەنی شورا دەنگیان نەهێنا\nسنە: باوکێک کچەکەی خۆی دەسوتێنی


به‌ڵگه‌يليگ ئاشكراى پلانه‌يل تازه‌ى داعش ئه‌كا دوياى شكه‌ستى له عراق و سوريا - شـه‌فـه‌ق نيـوز\nشه‌فه‌ق نيوز/ وه گووره‌ى ئه‌و به‌ڵگه‌يله ك كه‌فته‌سه ده‌س رووژنامه‌ى سه‌نداى تايمز بريتانى له خوه‌رهه‌ڵات سوريا، ئه‌وه ده‌ركه‌فتگه ك ريكخرياگ تيرۆرستى داعش ك شكه‌ست گه‌ورايگ وه‌ده‌سهاورد له‌ى دوياخره له سورياو عراق، پلان ئه‌را كرده‌وه‌يل ئاينده‌ى له ئۆرپا داناگه.\nرووژنامه‌گه ناوه‌ڕووك ئه‌و به‌ڵگه‌يله له‌و پلانه‌يله وه ئه‌وه تاريف ئه‌كا هيمان داعش هه‌وڵه‌يلى وه‌رده‌وامه‌و ناو سه‌دان له چه‌كداره‌يل ئه‌و ريكخرياگه‌و شيوازه‌يل كاره‌يليانيش گرته‌سه خوه‌ى بيجگه نامه‌يليان له‌ناونى يه‌كترى و ئه‌را سه‌ركرده‌يليگ ك پلان ديرێد ئه‌را ده‌سميه‌ت ئه‌ندامه‌يلى له ئۆرپاو وه‌سه‌ربازكردن كه‌سه‌يليگ له ده‌يشته‌و ئه‌را سوريا.\nجى باسه، يه‌يش له‌وه‌ختيگه ك شكه‌ست داعش له عراق و سوريا ماناى كووتايى ئه‌و ريكخرياگه نيه‌و ئه‌و به‌ڵگه‌يله ك دوينرياسه‌و له دويا بنگه‌يل ئه‌و ريكخرياگه له خوه‌رهه‌ڵات سوريا باس له ئاماده‌كارى ئه‌كا ئه‌را چه‌كداركردن تازه‌و ته‌مويل و شانه‌يل خه‌فتگ له ئۆرپا.


ئه‌گه‌ر ده‌ته‌وێت خاوه‌ن دڵێكی ته‌ندرووست بیت په‌یڕه‌وی ئه‌م سیسته‌مه خۆراكییه بكه\nرۆژنامه‌ی میره‌ر ئه‌نجامی توێژینه‌وه‌یه‌كی بڵاوكرده‌وه كه له پرۆسه‌یه‌كی مه‌یدایندا توێژه‌رانی بواری ته‌ندرووستی ئاشكرایانكردووه، یه‌كێك له باشترین رێگا بۆ باشكردنی ته‌ندرووستی دڵ و ژیان بۆ ماوه‌یه‌كی درێژتر، گۆڕینی سیسته‌می خۆراكه.\nئه‌و رۆژنامه‌یه له‌سه‌ر زاری پزیشكێكی تایبه‌ت به نه‌خۆشییه‌كانی دڵ به‌ناوی لۆرا كور نووسیویه‌تی، له‌گه‌ڵ به‌رزبوونه‌وه‌ی حاڵه‌ته‌كانی جه‌ڵته‌ی مێشك و دڵ، ئه‌و پزیشكه چه‌ند رێنماییه‌ك ده‌داته مرۆڤه‌كان، كه رێژه‌ی مه‌ترسییه بكوژه‌كان كه‌م ده‌كه‌نه‌وه، ئه‌مه‌ش خۆی له خواردنی سه‌وزه، میوه، چه‌ورییه ناتێر و سوودبه‌خشه‌كان، ماسی، چه‌ره‌زات و زه‌یتی زه‌یتووندا ده‌بینێته‌وه.\nبه‌گوێره‌ی ده‌ره‌نجامه‌كانی ئه‌و پرۆسه زانستییه، ئه‌مه‌ی خواره‌وه‌ش باشترین سیسته‌می خۆراكییه بۆ پارێزگاریكردن له چاڵاكییه‌كانی دڵ و مانه‌وه‌ی به ته‌ندرووستییه‌كی باش:\nـ زۆر خورادنی سه‌وزه:\nخواردنی 10 ژه‌م له سه‌وزه و میوه، مه‌ترسی تووشبوون به نه‌خۆشییه‌كانی دڵ و لووله‌كانی خوێن به‌ڕێژه‌ی یه‌ك له سه‌ر سێ كه‌م ده‌كاته‌وه.\nله‌كاتێكدا سه‌وزه و میوه بڕێكی زۆر ڤیتامین، مادده ریشاڵه‌ییه‌كان و ئۆكسیده‌كانی تێدایه و سوودی راسته‌وخۆیان بۆ ته‌ندرووستی دڵ هه‌یه.\nـ پاراستنی هاوسه‌نگی له‌نێوان گۆشتی سوور و ماسی:\nخواردنی رێژه‌یه‌كی زۆری گۆشتی سوور زیانی بۆ ته‌ندرووستی دڵ هه‌یه، ده‌كرێت ببێته هۆی خوێن مه‌یین له ناو لووله‌كانی خوێندا، له‌كاتێكدا خواردنی ماسی به پێچه‌وانه‌وه یارمه‌تی پیارۆیشتنی خوێن به لووله‌كاندا ده‌دات.\nله‌م باره‌یه‌وه لۆرای پزیشك ده‌ڵێت: "یاسای بنچینه‌ییی ئه‌وه‌یه، كه نابێت هه‌فته‌ی له 2 جار زیاتر گۆشتی سوور بخورێت، له به‌رامبه‌ریشدا پێویسته 2 تا 3 جار ماسی بخۆرێت، به تایبه‌ت ماسییه زه‌یتییه‌كانی وه‌ك سه‌ردین، سه‌له‌مون و توونه، چونكه ئه‌و جۆره ماسیانه به ره‌گه‌زی ئۆمێگا 3 ده‌وڵه‌مه‌ندن، كه سوودێكی زۆری بۆ ته‌ندرووستی له‌ش هه‌یه، وێڕای ئه‌وه‌ی كاری پیاڕۆیشتنی خوێن به لووله‌كاندا ئاسانتر ده‌كات".\n- زه‌یته سوودبه‌خشه‌كان:\nگۆڕینه‌وه‌ی چه‌ورییه تێره‌كانی وه‌ك: كه‌ره، په‌نیر، شیرنه‌مه‌نییه‌كان و گۆشتی سوور به روونه ناتێره‌كانی وه‌ك: زه‌یته بۆنداره‌كان یانیش كاربۆهایدراتی ده‌وڵه‌مه‌ند به مادده ریشاڵه‌ییه‌كان باشترین رێگایه بۆ باشكردنی ته‌ندرووستی دڵ.\nئه‌و پزیشكه ده‌ڵێت: "هه‌موو كه‌سێك رێنمایی ده‌كه‌م بۆ به‌كارهێنانی زه‌یتی زه‌یتوون و شه‌دان له هه‌موو جۆره‌كانی دیكه زیاتر به‌كار بهێنن و هه‌وڵ بده‌ن رۆژانه دوو كه‌وچكی گه‌وره له‌و جۆره زه‌یتانه بخۆن".\nـ كه‌مكردنه‌وه‌ی خوێ:\nئه‌و پزیشكه جه‌خت ده‌كاته‌وه، "كه‌مكردنه‌وه‌ی رێژه‌ی خوێی به‌كارهێنراو به شێوه‌یه‌كی به‌رچاو بۆ هه‌موومان باشه، ئه‌مه‌ش بۆ كه‌مكردنه‌وه‌ی فشاری خوێن كه له‌گه‌ڵ به ته‌مه‌نداچوونی مرۆڤ ئه‌گه‌ره‌كانی تووشبوون به‌و نه‌خۆشییه زیاتر ده‌بن".\nـ خواردنی هێلكه و شیر:\nله ده‌ره‌نجامه‌كانی تویژینه‌وه‌كه‌دا، كه له سه‌ر 130 هه‌زار كه‌س ئه‌نجامدراوه، ده‌ركه‌وتووه، ئه‌و كه‌سانه‌ی رۆژانه 2 ژه‌م یان زیاتر شیر یان ماستیان خواردووه، رێژه‌ی تووشبوونیان به نه‌خۆشییه‌كانی دڵ 22% كه‌متر بووه‌ته‌وه و جه‌ڵته‌ی مێشكیش به رێژه‌ی له 34% كه‌م ده‌كاته‌وه، وێڕای كه‌مكردنه‌وه‌ی مه‌ترسی مردن به رێژه‌ی له 23% به‌هۆی نه‌خۆشییه‌كانی دڵ.\nئه‌و پزیشكه ئامۆژگاری مرۆڤ ده‌كات، پێویسته رۆژانه هه‌ر كه‌سێك به‌لایه‌نی كه‌م 2 هێلكه بخوات، له‌كاتێكدا نابێت به‌رهه‌مه ماست و شیره‌مه‌ننییه‌كان فه‌رامۆش بكرێت كه رێژه‌یه‌كی زۆری كالسیۆم و پۆتاسیۆمی تێدایه و سوودێكی زۆری بۆ ته‌ندرووستی دڵ هه‌یه.


فراكسیۆنی پارتی لەپەڕلەمانی كوردستان ڕاگەیەنراوێكی بڵاوكردەوە - تۆڕی میدیایی خەڵک\nفراكسیۆنی پارتی لە پەڕلەمانی كوردستان پاڵپشتی خۆی بۆ پڕۆژەیاسای دادگای تاوانكاری تایبەتمەند بە تاوانەكانی داعشی لە هەرێم بەبەشداری تیمی لێكۆڵینەوەی نێودەوڵەتی بۆ لێپێچینەوە لەتاوانەكانی داعش (یونیتاد) ڕاگەیاند و داواشدەكات ، بەزووترین كات بخرێتە بەرنامەی كاری پەرلەمانەوە.\nپێشەوا هەورامانی، وتەبێژی فراكسیۆنی پارتی لە پەڕلەمانی كوردستان لە ڕاگەیەنراوێكدا بڵاویكردەوە، كە ئەم پڕۆژەیە سەرەڕای گرنگییەكەی كە چوارچێوەیەكی یاسایی بە دادگایی تیرۆریستانی داعش دەدات، هۆكاریكیشە بۆ ساڕێژبوونی بەشێك لە زامی خانەوادەی قوربانیانی دەستی ئەو گرووپە تیرۆریستییە.\nڕاگەیێنراوێك لە وتەبێژی فراكسیۆنی پارتی\nدوای ئەوەی ئەنجوومەنی وەزیرانی هەرێمی كوردستان پڕۆژە یاسای دادگای تاوانكاری تایبەتمەند بە تاوانەكانی داعشی لە هەرێمی كوردستان بە بەشداری تیمی لێكۆڵینەوەی نێودەوڵەتی بۆ لێپێچینەوە لەتاوانەكانی داعش(یونیتاد) پەسەند كرد، بە مەبەستی لێكۆڵینەوە لەو تاوانانە ئێمە لە فراكسیۆنی پارتی پاڵپشتی ئەم پڕۆژەیە دەكەین، كە بەزووترین كات بكەوێتە بەرنامەی كاری پەرلەمانەوە.\nئەم پڕۆژەیە سەرەڕای گرنگییەكەی كە چوارچێوەیەكی یاسایی بە دادگایی تیرۆریستانی داعش دەدات، هۆكاریكیشە بۆ ساڕێژبوونی بەشێك لە زامی خانەوادەی قوربانیانی دەستی ئەو گرووپە تیرۆریستییە.\nئەم یاسایە داوا لە كۆمەڵگەی نێودەوڵەتی دەكات كە بە كۆكردنەوەی كۆمەك و پاڵپشتی دارایی\n٠، هاوكاری قوربانییان بن.\nئەم پڕۆژە كە بەشێكە لەئاوات وخواستی بنەماڵەی شەهیدان، لەسەر هەموو فراكسیۆنەكانە كە لەگەڵ گەیشتنی بە پەرلەمان پێكەوە هەوڵ بدەین دەنگی لەسەر بدەین.\nوتەبێژی فراكسیۆنی پارتی لە پەرلەمانی كوردستان


مژدەیەكی جەژنانە بۆ نەشازو نەشاز ئاساكان\nسەرەکی پەیوەندی دەربارە\nسەرۆكایەتی پەرلەمانی عیراق لەبارەی داواكەی د. بەرهەم ئەحمەد ساڵح قسەی خۆی كرد\nپەرلەمانتارێكی بونیاد: كوتلەكەمان گەورەترینە لە پەرلەمانی عیراقدا\nحكومەتی هەرێم لەسەر وادەی جێبەجێكردنی رێككەوتنی هەولێرو بەغدا لێدوانی نوێ دەدات\nد. بەرهەم ساڵح تۆپەكەی خستەوە گۆڕەپانی پەرلەمان\nبەرهەم ساڵح؛ نوسراوێكی فەرمی ئاراستەی سەرۆكایەتی پەرلەمانی عێراق كرد\nقوباد تاڵەبانی: شانازی بە حکومەتێکەوە دەکەم کە رۆژنامەنووسی بەندکراوی نەبێت\nوەزارەتی کارەبا: پڕۆژەی گواستنەوەی هێڵی کارەبای خەبات- زەنگەنان پێش وادەی خۆی تەواو دەبێت\nکوێستان محەمەد: رێژەی خەتەنەکردنی مێینە لەسەرووی 40% دابەزیوە بۆ نزیکەی 10%\nدادگای سلێمانی؛ کارا کردنی سیستمێکی نوێی خزمەتگوزاری راگەیاند\nعەلاوى چەند پێشنیارێک ئاڕاستەی بەرهەم ساڵح دەکات\nوەرزش زیاتر ببینە\nبەڤیدیۆ، مان سیتی ئارسیناڵی شەرمەزارکرد\nبەڤیدیۆ، رۆناڵدۆ یوڤی گەڕاندەوە سەرکەوتنەکان\nناپۆلییەکەی گاتوسۆ شکستیهێنا\nهەمەڕەنگ زیاتر ببینە\nئازاری ئافره‌تێكی به ته‌مه‌نیدا و به‌شێوه‌یه‌كی كتوپڕ مرد\nڤیدیۆ: زاوا نه‌یهێشت ئاهه‌نگی هاوسه‌رگیریه‌كه‌ی به خۆشی ته‌واو ببێت\nڤیدیۆ: بینه‌ری به‌رهه‌مه‌كه‌ی هێلی له‌ڤ نزیك بۆته‌وه له یه‌ك ملیۆن\n1063 جار خوێندراوەتەوە کات11:08 بەروار10-08-2019\nلەسەرەتاوە خاتوونی نەشاز دەزانی ئاینی زۆربەی گەلی كوردمان موسڵمانە و جەژنی قوربانیش یەكێكە لە جەژنە پیرۆزەكانی موسڵمانان ؟ وە لەهەموو جیهاندا ئەم رۆژە رۆژی گەردەن ئازادی و ئاشتەوایی و تەبایی موسڵمانانە ؟\nبۆیە زۆرم لا سەیرە لە ڕۆژێكی وا پیرۆزدا نەشازێك لەبڕی پیرۆزبایی ، لەو جەژنە پیرۆزەدا دێت و لە ڕێگای نامەیەكی بێ سەرو بەرەیەوە بۆ كەسی یەكەمی حزبەكەی ، دەست بە قیرە قیڕ دەكات و هەوڵی شێواندنی ڕاستیەكان دەدات كە پڕیەتی لەبوختان و دووڕوویی ، سەرجەمی ناوەڕۆكی نامەكەی بۆ خۆدەرخستن و نمایشێكی درۆینانەیە و دورە لە ڕاستیەوە .\nهەر بۆیە لەكاتێكدا خۆیی و هاوتاكانی لە هەوڵدان بۆ بەلارێدا بردنی ئاشتەوایی یەكێتییەكەمان ، لێرەوە دەمەوێ ئەوە راستیە بەبیر خۆیی و هاوتا نەشازەكانی بهێنمەوە ، كەسەرجەم كادیران و ئەندامان و لایەنگران و دۆستانی یەكێتیش باش باش دەزانن لە ماوەی چەند ڕۆژی ڕابردوودا ، لە كۆبونەوەی مەكتەبی سیاسیی و بەسەرپەرشتی بەڕێز ( كاك كۆسرەت ) بڕیار درا كە هەوڵبدرێ ئەمساڵ بكرێت بە ساڵی كۆنگرە و نوێ بوونەوەی یەكێتی بۆ هەمووان .\nلەلایەكی تریشەوە هەموو خەڵكی كوردستان بەگشتی و یەكێتییەكان باش دەزانن لەسەرەتای نەخۆش كەوتنی جەنابی ( مام جەلال ) و لەدوای كۆچی دواییەكەشی ( كاك كۆسرەت ) چەندە پەرۆشانە هەوڵی یەكڕیزی و تەبایی یەكێتی داوە و زۆرترین كەشی دیموكراسی پەیڕە كردوە ، بەشێوەیەك زۆرترین كۆبوونەوەی سەركردایەتی ئەنجامداوە و ڕاو بۆچوونی زۆربەی زۆری كادیرانی ناوەندی و ئەندامانی یەكێتی وەرگرتوە بۆ هەموو بڕیارێكی چارەنوس ساز .\nبەڵام نەشاز و نەشاز ئاساكان چاویان بە كۆنگرەیەكی تەندروست هەڵنایەت ، بۆیە لەهەوڵدان بۆ خۆدەرخستن و پەردەپۆش كردنی مێژووی خراپیان و ئەو زیانانەی رۆژانە گەیاندوویانە و دەیگەیەنن بە یەكێتی .\nئەو نەشازانە تەنها بۆ جارێكیش باسی تازەكردنەوەی پەیڕەو پرۆگرام و بەرنامەی یەكێتی ناكەن ، بەڵكو تەنها و تەنها هەڵپەیانە تازوو بگەن بە سەركردایەتی یەكێتی ، لای ئەوان كێشە نییە بە چی ڕێگەیەك و بەچی شێوازێكە گرنگ ئەویە بگەن بە دەسەلاتی زیاتر بۆ بەرژەوەندی تایبەتی خۆیان .\nبەڵام یەكێتییەكان و دلسۆزانی یەكێتی موژدەی جەژنانە ئەدەن بەگوێی نەشاز و نەشاز ئاساكان ، كە هەوڵدەدەن ئەمساڵ بكەن بەساڵی كۆنگرەیەكی تەندروست و نوێبونەوەی یەكێتی .\nلەهەمان كاتدا كۆنگرەیەك دەبێت بۆ لێپێچینەوە لەم گەندەڵ و مشەخۆرانەی كە ماوەی چەند ساڵێكە رۆژانە لەهەوڵی تێكدانی یەكێتی و هەڵوەرینی ئەندامان و دڵسۆزانی یەكێتیدا درێغیان نەكردوە چی لە دەرەوەی كوردستان و ناوەوەی كوردستاندا .\nكۆنگرەیەك دەبێت بۆ لێپێچینەوە لەم نەشازانەی ماڵ و مڵكی یەكێتی قۆرغ دەكەن و بەهەدەری دەدەن ، كۆنگرەیەك دەبێت بۆ لێپێچینەوەو لەو نەشازانەی كە مێژوویەكی خراپیان هەیە لەناو یەكێتی و زەرەری زۆریان گەیاندوە بە یەكێتی .\nكۆنگرەیەك دەبێت بۆ لێپێچینەوەو لەو نەشازانەی تەنهاو تەنها لە هەڵپەدان بۆ بوون بە سەركردایەتی هەموو شتێك دەكەن لەم پێناوەدا تەنانەت ئامادەن قوربانی بەمێژووی مێژووی یەكێتیش بدەن .\nلەكۆتایی دا بەدڵێكی گەورە لێمی وەربگرە خاتوونی نەشاز ، هیچ پێویست بەخۆ مشەوەش كردن و قیرە قیڕ ناكات ، چونكە دڵنیابە كۆنگرە كۆتایی بە نمایش و گەندەڵی و لادەرەكانی خۆت و هاوتاكانت دەهێنێت ، چیتر دڵسۆزانی یەكێتی رازی نابن خەڵكانێكی نەشاز ببن بەبارێكێ نەشاز بۆسەر یەكێتی.\nژووری هەواڵ / ٠٧٧٠٩١٦٤٥٥٣\nئیمەیڵ / [email protected]


ئارێز، قەندت خوارد به بێ پارێز!\n2020-05-21 [11:03 AM]\nئارێز عه‌بدوڵڵا، که زمانی له ده‌ستی درێژتره، بۆ به‌شی کوردی رادیۆی ده‌نگی ئه‌مریکا، زبر دژی حکومه‌تی کوردستان و پارتی دواوه، گوتویه‌تی: ده‌توانین ته‌خت و تاجی حکومه‌ت بڕوخێنین!\nئارێز، له‌بیری چووه، به‌عس له قوشته‌په بوو، حکومه‌تی هه‌ولێری پێ نه‌ڕوخا، داعش له گوێڕ بوو، حکومه‌تی هه‌ولێر، نه‌ک ته‌ختی نه‌ڕوخا، به‌ڵکو بووه سه‌رمه‌شقی شکاندنی ئه‌فسانه‌ی ده‌وڵه‌تی تیرۆریزمی نوێ له جیهان.\nزۆر نه‌یاری تریش، خۆیان تاقیکرده‌وه بۆ ئه‌وه‌ی بگه‌ن به ته‌خت و تاجی حکومه‌تی هه‌ولێر، دوایه‌مینیان که هاوکوفه‌کانی ئارێز چاوساغیان بوون، له پردێ وه‌ڵامی خۆیان وه‌رگرته‌وه!\nله‌ڕووی سیاسیشه‌وه، هه‌موو ئه‌نجامی هه‌ڵبژاردنه‌کانی هه‌ولێر، پێمان ده‌ڵێت، هه‌ولێر رێژه‌ی نه‌گۆڕه، پشتیوانی جه‌ماوه‌ریی زیاد بکا، که‌م ناکا! ئینجا نازانم، به چ مه‌نتقێکی سیاسی و چۆن ئه‌و جورئه‌ته‌ی کردووه، ئه‌و قه‌نده‌ی شکاندووه، که باسی ته‌خت و تاجی پڕشکۆی هه‌ولێر بکات.\nئه‌گه‌ر خولیای ئه‌وه‌یشی هه‌یه، خۆی نا، ئه‌وانه‌ی که ده‌ستی له‌پشت ده‌ده‌ن، با ئه‌مجاره‌ش خۆیان تاقی بکه‌نه‌وه! نازانم، کاک ئارێز بۆ گرێی ده‌روونی به‌رانبه‌ر سیانه‌ی "پارتی، حکومه‌ت و هه‌ولێر" هه‌یه، خۆ پارتی و حکومه‌تی هه‌ولێر، بڕوانامه ته‌زویره‌که‌ی ناوبراویان ئاشکرا نه‌کردووه له په‌ڕله‌مانی عێراق، ئه‌وه‌ی ئاشکرایکرد (ئاڵا ئه‌سه‌دی) هاوبیری بوو! خۆ ئێمه نه‌بووین، له په‌ڕله‌مانی عێراق راوی بێنین و به ترومبێلی ژنان هه‌ڵبێت! ئیتر ئه‌م په‌لاماردانه‌ی قاچی پارتی، هه‌ولێر و حکومه‌ت بۆ؟\nکاک ئارێز، ئه‌گه‌ر زه‌حمه‌تیکێشابا و وه‌ک قه‌دیم "زه‌حمه‌تکێشان" بووبا، هه‌ندێک له هاوکێشه سیاسییه‌کان ده‌گه‌یشت، ده‌یزانی پایته‌خت به‌مانا سیاسیه‌که‌ی، پارویه‌کی هێنده ئاسان نییه، بۆ ئه‌و و نه‌یارانی هه‌ولێر، قوت بدرێ.په‌روه‌رده‌ی سیاسی و نه‌ته‌وه‌یی، ژینگه و سایکۆلۆژیای هه‌ولێر، به‌شێوه‌یه‌که، رێگه به خیانه‌تکاران نادا، هه‌رزان فرۆشی بکه‌ن، چ جای به ئارێزی هاوفیکری خیانه‌تکاران، که بیه‌وێت ده‌ست بۆ تاجه‌که‌ی ببا!\nقسه له گۆتره ناکرێ، به‌ڵام ماوه‌یه‌که، هه‌ندێک سه‌رکرده و بنکرده‌ی یه‌کێتی، ده‌یانه‌وێت ده‌ستی چه‌وری خۆیان، به پارتیدا بسڕن. کاک ئارێزیش، وه‌ک نه‌خۆشێکی شه‌کره، قه‌ندی خواردووه بێ پارێز، ئه‌گه‌رنا له شه‌سته‌کانه‌وه، گره‌و له‌سه‌ر باڵ باڵێنی پارتی ده‌کرێ، که‌چی دوای رۆیشتن یان ده‌رکردنی هه‌نده‌کان، پارتی هه‌ر یه‌ک مه‌رجه‌ع و ناوه‌ندی بڕیاری هه‌بووه.\nپارتیی، باڵی شکاندنی یه‌کتری تێدا نه‌بووه، به‌ڵکو تێکڕا، باڵی به‌هێزی فڕینین بۆ گه‌یشتن به ئامانجی کورد و کوردستانن، نه‌ک په‌ڕ و باڵی ته‌سلیم کردنی خه‌ڵک و خاکه‌که‌مان!


دەکرێت دەرمانەکە لێرەش دروست بکرێتەوە\nبڕیارە لەم هەفتەیەدا ئەو دەرمانەی ڕوسیا بەرهەمیهێناوە بۆ چارسەری کۆرۆنا بگاتە عێراق و پشکی هەرێمی کوردستانیشی تێدایە، تەندروستیی هەرێمیش دەڵێت، هەوڵدەدەن بڕی پێویست لە دەرمانەکە دابین بکەن و دەشکرێت دەرمانەکە لە عێراق و هەرێمیش دروست بکرێت.\nمحەمەد قادر خۆشناو، وتەبێژی وەزارەتی تەندروستیی هەرێم بە ناس کوردی ڕاگەیاند: "ئەو دەرمانەی کە ڕوسیا وەک چارەسەری کۆرۆنا بەرهەمیهێناوە، بڕیارە لەم هەفتەیەدا بگاتە عێراق و بەگوێرەی ژمارەی توشبووان پشکی هەرێمی کوردستانیشی تێدایە و ئەگەر لەم هەفتەیەدا بگاتە عێراق و بڕیار لەسەر بەکارهێنانی بدرێت، ئەوا لە هەفتەی داهاتوو لە هەرێمی کوردستانیش بەردەست دەبێت".\nوتیشی، لە حاڵەتی کەمبوونی دەرمانەکەدا، حکومەتی هەرێمیش دەتوانێت دەرمانەکە بکڕێت، یاخود کۆمپانیاکانی دەرمان بیکڕن، یاخود هەر دەزگایەکی خێرخوازی بیەوێت بیهێنێت، بەڵام پێویستە لەژێر چاودێری وەزارەتی تەندروستیی بێت و بە کوالێتی کۆنتڕۆڵی دەرماندا تێپەڕێت.\nسەبارەت بە هێنانی دەرمانەکە لەلایەن کۆمپانیاکانی دەرمان و فرۆشتنی لە بازاڕدا، خۆشناو ئاماژەی بەوەکرد، ئەو دەرمانە دەرمانێکی هێندە سادە نییە بهێنرێت و لە بازاڕدا بفرۆشرێت و بەکاربهێنرێت، بەڵکو پێویستە سەرەتا تاقیبکرێتەوە بزانن کاریگەرییەکانی دەرمانەکە چییە و چۆنە، ئەگەر بشهێنرێت نرخی زۆر گران دەبێت.\nوتەبێژی وەزارەتی تەندروستیی هەرێم باسی لەوەشکرد، لە حاڵەتی کەمبوونی دەرمانەکەدا، ئەگەر کۆمپانیای سەرەکی دروستکردنی دەرمانەکە رەزامەند بێت و کۆمپانیا دەرمانییەکانی ئێرەش ئەو کواڵێتییەیان هەبێت، دەکرێت لە عێراق و هەرێمی کوردستانیش دەرمانەکە دروست بکرێتەوە و بەکاربهنێرێت.


زانیاری وورد لەسەر گران بوونی ئاردی سفر ئاشكرا دەكرێت\n2018-10-16 [06:33 AM]\nبەرپرسێكی وەزارەتی بازرگانی روونكردنەوە لە بارەی گرانبوونی ئاردی سفرى توركى دەدات و ئاشكرای دەكات چەند رێگە چارەیەكیان گرتۆتەبەر و رێگەنادەن كاریگەری بكاتە سەر بازاڕەكانی كوردستان.\nنەوزاد ئەدهەم، بەڕێوەبەری گشتیی بازرگانی لە وەزارەتی پیشەسازی و بازرگانی بە باسی گوت: ئێستا ئاردی توركی گرانبووە بەڵام توانیویانە هاوسەنگی لە بازاڕی كوردستان رابگرن، گوتی:" حكوومەتی توركیا پاڵپشتی كردنی حكوومی بۆ ئارد هەڵگرتووە، بۆیە ئاردی سفری توركی لە بازاڕەكانی هەرێمی كوردستان، تەنی 30 دۆلار گرانبووە، بەڵام ئێمە پلانێكمان داناوە رێگری دەكەین لە كاریگەری گرانبوونەكە".\nبەرپرسەكەی وەزارەتی بازرگانی روونی كردەوە، هەوڵ دەدرێت ئاردی بایەع زووتر دابەش بكرێت ، " هەم هەوڵ دەدەین ئاردی بەشە خۆراك زووتر دابەش بكرێت، هەمیش جۆرەكەی باشتر بكرێت، ئێستا ئاردی خۆمانە و ئوستراڵی و كەنەدی لەگەڵ ئاردی بایەعی تێكەڵ دەكرێت بۆ ئەوەی ئاردە نوێیەكە باش بێت و پێویستی بە ئاردی سفری توركی نەبێت.\nنەوزاد ئەدهەم ،جەختی كردەوە بەشە ئاردی مانگی 7 دابەش دەكرێت و پڕۆسەی دابەشكردنی ئارد خێراتر دەكرێت، گوتیشی:" گەنمی پلەیەكی زۆر باش دێت و لەگەڵ گەنمی خۆمانە تێكەڵ دەكرێت و ئاردێكی باشی لێ دەردەچێت، ئێستا گلەیی لەسەر ئەو ئاردە هەیە كە لە سلێمانی دابەش دەكرێ، چونكە گەنمی ئەو ناوچەیە زۆر خراپە و گەنمەكە لاوازە و نەخۆشە، لە هەولێر و دهۆك گەنمەكە باشە و كێشەی نیە".\nگوتیشی:" ئێمە رێگە دەگرین كاریگەری لەسەر نانەواخانە و سەمونخانەكان بكات، بازرگانانی هێنانی ئارد قەرەبوی كەمبونەوەی ئاردی سفر دەكەن و ئاسانكاریش دەكەین بۆ كردنەوەی كارگەی ئاردی سفر"


یاسین مه‌حموود عه‌زیز: سه‌رنجێک له یاریه‌کانی ئۆله‌مپی له‌نده‌ن - به‌شی دوهه‌م\nهه‌تا پێنجه‌م ڕۆژ له ده‌ستپێکردنی یاریه‌کانی ئه‌وله‌مپی 2012 ی له‌نده‌ن هێشتا 16 و 21 هه‌مین بوو له وه‌ده‌ستهێنانی میدالیه‌ی ئه‌وله‌مپیدا و هێشتا به‌بێ میدالیه‌ی ئاڵتتوونی به‌ڵام له به‌رواری 1/8 دا دومیدالیه‌ی ئا‌ڵتونیان وه‌ده‌ستهێنا چونکه وه‌رزشه‌وانی پێش بڕکێی پاسکیل به‌ناوی ' برادلی ویگه‌ن'...\nیاسین مه‌حموود عه‌زیز: ئایا ئین سینا کورده؟ - به‌شی یه‌که‌م\nئیبن سینا (ئه‌ڤیسینا) (1) 980- 1037 زاینی AVECINA به‌شی یه‌که‌م: به‌هۆی ژێرده‌سته‌یی کورد و نه‌بوونی وولاتێکی سه‌ربه‌خۆی، زۆر له ئاسارو به‌رهه‌می نوسینی مێژوویی و ئه‌ده‌بی و زانیاری کورد بوونه‌ته ده‌سکه‌وتی داگیرکه‌ران و ڤیکتیمی دڕه‌نده‌ترین داموده‌زگای داگیرکه‌رانی کوردوستان، ئه‌وه‌ی زیاتر...\nیاسین مه‌حموود عه‌زیز: کوکوبوری له نوسینه‌کانی ئیبن خه‌له‌کاندا (به‌شی دوهه‌م)\nکوکوبوری له ته‌مه‌نی 14 سالیدا له‌جێی باوکی دانرا به فه‌رمانره‌وای هه‌ولێر و له پاش ماوه‌یه‌ک براکه‌ی که خۆی ده‌یویست جێی باوکی بگرێته‌وه په‌یوه‌ندی به خه‌لیفه‌ی به‌غداوه کرد و جێی گرته‌وه و هه‌رچه‌ند کوکوبوری رۆشت بۆ لای خه‌لیفه‌ی عه‌باسی و سکاڵای گه‌یانده لای خه‌لیفه، که‌ڵکی نه‌بوو و...\nیاسین مه‌حموود عه‌زیز: کوکوبوری(بەشی یەکەم)\nکوکوبوری کوڕی ئه‌بی حه‌سه‌ن عه‌لی کوڕی باکتیکین کوڕی موحه‌مه‌د به‌ناوی مه‌لیک موعه‌زه‌م موزفرالدین و سه‌رداری ئه‌ربیلا، کوڕی زین الدین عه‌لی کوچوک که چه‌ندین منداڵی تری هه‌بوو، زین الدین خۆی کورته باڵا بوو، ئه‌م سه‌رکرده تورکه چه‌نین شوێنی له ناوچه‌که‌دا داگیرکردبوو، شوێنه‌کانی دابه‌شکردبوو به‌سه‌ر...\nیاسین مه‌حموود عه‌زیز: زه‌رده‌شت وای گووت:- Thus Spoke Zarthustra- به‌شی دووهه‌م\nنوسینه‌کانی زه‌رده‌شت نوسینێکی هونه‌ری و په‌خشانی بێ وێنه‌ن، هه‌تا نیتشه‌ی فه‌یله‌سوفی ئه‌ڵمانی فه‌لسه‌فه‌کانی خۆی له شێوه‌ی په‌خشاندا نووسیوه. نیتشه له باسی نوسینه‌کانی زه‌رده‌شتدا ده‌ڵێت: 'شێوه‌ی داهێنانی نوسینه‌کانی له جوانیدا وه‌ک مۆسیقایه، چونکه له شێوازی مێتافۆری (ته‌شبیهی) دا ' شوبهاندنی'...\nیاسین مه‌حموود عه‌زیز: وه‌های گوت زه‌رده‌شت - Thus spoke Zarathustra\nپێشه‌کی:-کورته‌باسێک ده‌رباره‌ی فه‌لسه‌فه‌کانی زه‌رده‌شت، که فه‌یله‌سوفی ئه‌ڵمانی فریدریک نیتشه بۆ نوسینی فه‌لسه‌فه‌ی مادی خۆی له‌سه‌ده‌ی نۆزه‌ده‌هه‌مدا که‌ڵکی لێوه‌رگرتوه، نیتشه له‌کاتی گه‌ڕان و پیاسه‌کردنی ته‌نیاییدا بۆچوونه فه‌لسه‌فیه‌کانی لێکده‌دایه‌وه و زۆرجار لێکۆڵینه‌وه‌و بۆچوونی خۆی له‌سه‌ر...\nیاسین مه‌حموود عه‌زیز: شرف الدین ئیبن مستوفی ئه‌ربیلی\nابن فاتح ئه‌حمه‌د موبارک الموهوب ابن غونیم ابن غالیب له‌قمی به‌سه‌رناوی شرڤ الدین ابن مستوفی اربیلی له ئه‌ربیل له دایک بووه، وه‌ک کارمه‌ندی ده‌سته‌لاتداری هه‌ولێر به ڕه‌یس ناوده‌برا له‌به‌ر ئه‌وه‌ی ده‌ستله‌تداربوو، وه‌ک پیاوچاک و زیره‌ک و زانا، هه‌رکه‌سی زانیارو ناسراو سه‌ردانی هه‌لێری بکردایه...\nیاسین مه‌حموود عه‌زیز: به‌هاری هه‌ڵه‌بجه\nچه‌می گووڵان هه‌ستن بابڕۆین بۆسه‌یران, له کوێ؟ له چه‌می گۆڵان له با غه‌که‌ی شێخ وه‌لی, جارجاجریوه‌ی بولبول له‌گه‌ڵ شمشاڵی مینه به شیعری مامۆستاگۆران تایه‌ربه‌گ و مه‌وله‌وی. دوکه‌ڵی گۆشتی برژاو تافه‌ی چه‌می سه‌رچاوگ. ئاده‌ی فه‌رموو بیهێنه: ته‌ڕه‌پیاز، سوراحی پڕ له ماستاو ته‌ماته‌ی...\nیاسین مه‌حموود عه‌زیز: جه‌ژنی نه‌ورۆز\nئه‌م گۆرانیه‌ی نه‌ورۆز پێش که‌ش به کوردوستان پۆست و هه‌موو نوسه‌رانو خوێنه‌رانی کوردوستان پۆست له‌گه‌ڵ جوانترپیرۆزبایی به‌چه‌پکه‌گوڵی نێرگز و گوڵاڵه سوره‌و وه‌نه‌وشه‌وه.... ساڵی تازه‌ی کوردیتان پیرۆز جه‌ژنی نه‌ورۆز ئه‌وا جه‌ژنی نه‌ورۆزه، یه‌که‌م ڕۆژی به‌هاره. سه‌رمای زستان به‌سه‌رچوو، وه‌رزی...\nیاسین مه‌حموود عه‌زیز: وه‌رزش و ته‌ندروستی، ڕاکردنی ماراتۆن - به‌شی چواره‌م\n8- چۆن ڕاکردنی مارتۆن ژیانی مرۆڤ ده‌گۆڕێ؟ خه‌ڵکێکی زۆربه‌لایانه‌وه ته‌واوکردنی مارتۆن یه‌ک جار به‌سه، ژیانیان ده‌گۆڕێ بۆ هه‌میشه، وێنه‌گره‌کان که وێنه‌ی ئه‌وانه ده‌گرن که ماراتۆن ته‌واوده‌که‌ن و به‌سه‌رهێڵی ته‌واوبوونا تێ ده‌په‌ڕن، چه‌ندین جار داوای نوسخه‌ی زیاتر له‌وانه‌ی که مسابه‌قه‌ی وه‌رزشه‌کانی...\nیاسین مه‌حموود عه‌زیز: شیعرو وه‌رگێران - تی ئێس ئیلیه‌ت 1885 - 1965 T. S Eliot\nتۆماس ستێرنس ئیلیه‌ت له 26 ی مانگی نۆی ساڵی 1888 له دایک بووه له سه‌ینت لویس، میزووری که‌یه‌کێکه له ویلایه‌ته‌کانی ئه‌مریکا ، کوڕی به‌ڕێوه‌به‌ری قوتابخانیه‌کی نیو ئینگلان و بازرگانێکی شاره‌که بوو. ئه‌م شاعیره وه‌ک نووسه‌ران و شاعیرانی تر ده‌ڵێن دوو ڕوواڵه‌تی هه‌بوو یه‌کێکی ڕووکه‌شی و یه‌کێکی...


سەرۆک وەزیری بەڕیتانیا بەڵێن دەدات بەخێرایی لە یەکێتی ئەوروپا جیاببێتەوە\nسەرۆک وەزیری بەڕیتانیا بۆریس جۆنسن ڕۆژی دووشەممە پێشوازی لە 109 ئەندام پەرلەمانی نوێ دەکات لە پەرلەمانی بەڕیتانیا، ئەمەش دوای ئەوەی حیزبەکەیان لە هەڵبژاردنەکانی هەفتەی ڕابردوودا سەرکەوتنی بەدەستهێنا.\nدوای ئەوەی حیزبی پارێزگاران زۆرینەی دەنگەکانی لە هەڵبژاردنەکانی ڕۆژی پێنجشەممەدا بەدەستهێنا، ئێستا سەرۆک وەزیری بەڕیتانیا و ڕابەری حیزبەکە بۆریس جۆنسن هەوڵدەدات ڕەزامەندی پەرلەمان وەربگرێت بۆ جیابوونەوە لە یەکێتی ئەوروپا و دواتر دەست دەکات بەکارکردن بۆ زیادکردنی بودجەی تەندروستی و خوێندن و پۆلیس.\nبۆریس جۆنسن کە بەشێکی زۆر لە لایەنگرانی حیزبی کاری ئۆپۆزسیۆنی بەڕیتانیا دەنگیان پێدا وتی " ڕابەرایەتی حکومەتی گەل دەکەم " و لە ئاستی پێشبینیەکانی دەنگدەراندا دەبین، ئەوەش لەڕێی جیىەجێکردنی جیابوونەوەکەوە لە یەکێتی ئەوروپا.\nسەرچاوەیەک لە بنکەی مانەوەی جۆنسنەوە وتی " ئەم هەڵبژاردنانە و نەوەیەکی نوێ لە ئەندامانی پەرلەمان کە لەو شارۆچکانەوە هاتوون پشتیوانیان لە حیزبی کار کردووە و ئێستا پشتیوانی لە حیزبی پارێزگاران دەکەن، یارمەتیدەر دەبن لە گۆڕینی ژیانی سیاسیمان بۆ باشتر."\nسەرچاوەکە وتیشی " سەرۆک وەزیر زۆر ڕوونە لەوەدا کە ئێمە بەرپرسیارێتیەکمان لەسەر شانمان هەڵگرتووە و ئەوەش دروستکردنی داهاتوویەکی باشترە بۆ وڵاتەکەمان و پێویستە لەسەرمان لە ئاستی پێشبینییەکانی دەنگدەراندا بین، ئەوەش لەڕێی جێبەجێکردنی جیابوونەوەکەوە."\nڕۆژی هەینی حکومەت دووبارە پڕۆژە یاسای جیابوونەوە لە یەکێتی ئەوروپا دەگەڕێنێتەوە بۆ پەرلەمانی بەڕیتانیا، بەڵام ڕوون نیە دەنگدانی لەسەر دەکرێت یاخود نا، چونکە دەبێت سەرۆکی نوێی پەرلەمان پەسەندی بکات.\nبەڵام بەهۆی ئەوەی کە زۆرینەی ئەندامانی پەرلەمان ئێستا سەر بە حیزبی پارێزگارانن، واپێشبینی دەکرێت پەرلەمان پڕۆژە یاساکە لەکاتی خۆیدا پەسەند بکات.


له‌كۆی 70 ملیۆن ئاوارەو پەنابەرى جیهان 900 هه‌زاریان له‌هه‌رێمى كوردستانن\nهەواڵ / ڕاپۆرت :: 20/06/2018 :: 295 جار بینراوە\nئەمڕۆ ڕۆژی جیهانیی پەنابەرانە و لە جیهاندا نزیکەی 70 ملیۆن کەس ئاوارە و پەنابەرن هه‌ن، به‌پێى ئاماره‌كانى حكومه‌تى هه‌رێمیش زیاتر له 900 هه‌زار ئاواره و په‌نابه‌ر له هه‌رێمى كوردستاندا هه‌یه.\nڕۆژی 20ی حوزەیرانی هەموو ساڵێك، ڕۆژی جیهانی پەنابەرانە، كە بە بڕیارێكی كۆمەڵەی گشتی نەتەوە یەكگرتووەكان لە ساڵی 2000 دا ئەم بەروارە وەك هاوسۆزییەك بۆ پرسی پەنابەران لە جیهاندا دیاریكرا.\nله‌گه‌ڵ یادکردنه‌وه‌ى ئه‌م بۆنه‌یه‌دا له‌سه‌رتاسه‌رى جیهاندا ئه‌م ڕۆژه یادده‌كرێته‌وه كه به‌مه‌به‌ستى ده‌ربڕینى پشتگیرى و هاوسۆزیه بۆ سه‌رجه‌م په‌نابه‌رانى جیهان. کۆمسیۆنى باڵاى په‌نابه‌رانى سه‌ر به نه‌ته‌وه یه‌کگرتووه‌کان له ڕاپۆرتێکدا ئامارى په‌نابه‌ران و ئاواره ناوخۆیه‌کان له جیهاندا بڵاوکرده‌وه.\nبەگوێرەی دواین ئامارى نەتەوە یەكگرتووەكان، 68 ملیۆن و 500 هەزار كەس لە جیهاندا وەك پەنابەر و ئاوارە دیاریی كراون، لەو ژمارەیەش 25 ملیۆن و 400 هەزار كەسیان پەنابەر بوون، بە واتای ئەوەی سنووری وڵاتی خۆیان بڕیوە و بەدوای مافی پەنابەرێتیدا گەڕاون.\nهه‌ر به گوێره‌ى ڕاپۆرتێكى نه‌ته‌وه یه‌كگرتووه‌كان، نیشتەجێكردنی پەنابەران لەڕێگەی پرۆگرامەكانی نەتەوە یەكگرتووەكانەوە بە رێژه‌ى 40% كەمیكردووە لە ساڵی 2017 دا ، بە نزیكەیی تەنها 100 هەزار پەنابەر لە سەرتاسەری جیهاندا نیشتەجێ كراون. هۆكارەكەشی دەگێڕنەوە بۆ زیادبوونی هەستی ناسیۆنالیستی و خۆدابڕینی وڵاتانی پێشكەوتوو لە وڵاتانی جیهانى سێیه‌م.\nسه‌باره‌ت به شوناسى نه‌ته‌وه‌یى په‌نابه‌ران و ئاواره ناوخۆیه‌کان له جیهاندا، سوریا به پله‌ى یه‌که‌م دێت بۆ هه‌بوونى زۆرترین په‌نابه‌ر و ئاواره‌ى ناوخۆیى له جیهاندا. له پاش سوریاش وڵاتانى ترى وه‌ك ئه‌فغانستان و عێراق دێن، كه به هه‌موو ئه‌و وڵاتانه نیوه‌ى په‌نابه‌ر و ئاواره‌ى جیهان پێكده‌هێنن.\nبه‌پێى ئاماره‌كانى وه‌زاره‌تى پلاندانانى حكومه‌تى هه‌رێم، له سه‌ره‌تاى ساڵى 2014 تاوه‌كو ناوه‌ڕاستى ساڵى 2016 ژماره‌ى ئاواره‌كانى هه‌رێم، ملێۆنێك و 500 هه‌زار كه‌س بووه و له‌گه‌ڵ 200 هه‌زار په‌نابه‌ر، به‌ڵام له ساڵى 2017 ئه‌و رێژه‌یه كه‌مبۆته‌وه بۆ 900 هه‌زار ئاواره و په‌نابه‌ر، له‌و رێژه‌یه‌ش زیاتر لە 600 هەزار ئاوارە و زیاتر لە 90 هەزار پەنابەر لە دهۆك نیشتەجێن.\nله‌وباره‌یه‌وه سیروان محه‌مه‌د، سه‌رۆكى ده‌سته‌ى ئامارى هه‌رێم بە دواڕۆژى راگه‌یاند "به‌هۆى نه‌بوونى ڕووپێویه‌ك، پشتیان به داتاكانى رێكخراوى كۆچى نێوده‌وڵه‌تى به‌ستووه، كه ئاماژه‌به‌وه‌ده‌كه‌ن ژماره‌ى ئاواره و په‌نابه‌ر بۆ 900 هه‌زار كه‌س كه‌مبۆته‌وه".\nهه‌ر له ڕۆژى جیهانى په‌نابه‌ران فیدراسیۆنی پەنابەران لە هەرێمی کوردستان چەند داواکارییه‌كى ئاراستەی لایەنە پەیوەندیدارەکان و حكومه‌ى هه‌رێم دەکات و سه‌رپه‌رشتیارى فیدراسیۆنه‌كه‌ش ده‌ڵێت "ده‌یانه‌وێت كاره‌ساته‌كانى تایبه‌ت به كۆچ روونه‌دات".\nئاری جه‌لال، سەرپەرشتیاری گشتی فیدراسیۆنی پەنابەران لەهەرێمی کوردستان بۆ دواڕۆژ وتى "بۆ کۆتاییهێنان بەکێشەی کۆچ و نەهامەتییەکان و کارەساتە دڵتەزێنەکان کە تراژیدیای مرۆیی وەک خۆکوشتن و سوتان و خنکانی لێکەوتۆتەوە کە بە داتا و بەڵگە لامانە، سێ خاڵمان وەک داواکاری بۆ لایەنە پەیوەندیدارەکان خستەڕوو، تا بتوانن کاری لەسەربکەن و کارەسات روونەدات".\nداواكارییه‌كه‌ى فیدراسیۆنى په‌نابه‌ران هاوكاته له‌گه‌ڵ رۆژى جیهانى په‌نابه‌ران. ئه‌و خاڵانه‌ى له‌لایه‌ن ئه‌م فریدراسیۆنه‌وه خراونه‌ته‌ڕوو بریتین له:\n• کاری جدی و بەپەلە بکرێت بۆ ڕاگرتنی دیپۆرتی پەنابەران، کە لە رابردوو و ئێستادا بەشێک لە وڵاتان دەستیان کردووە بە دیپۆرتکردنەوەی پەنابەران. ئەمەش بۆتە هۆی دروستبوونی بارێکی دەرونی خراپ لای پەنابەران و زۆرجار دەرئەنجامی ئەم بارە دەرونییە تراژیدیای مرۆیی وەک خۆکوشتنی لێکەوتۆتەوە.\n• کاری جدی بکرێت بۆ گەڕان و بەدواداچوون لەسەر چارەنوسی ئەو پەنابەرانەی تائێستا بێسەروشوێنن کە ژمارەیەکیان بە داتا لای ئێمە تۆمارکراون، بەڵام پێشبینی دەکەین کە ژمارەیان لەو داتایەش زیاتر بێت.\n• کاری بکرێت بۆ باشترکردنی رەوشی ئاوارە و پەنابەر لە کەمپەکانی ناوخۆ و دەرەوەی وڵاتدا و هاوکاری و کۆمەکی پێویستیان بۆ دابینبکرێت لە بوارە جیاجیاکاندا.\nبه پێى ئاماره‌كانى وه‌زاره‌تى كۆچ و كۆچبه‌رانى عێراقیش، زیاتر له 300 هه‌زار هاوڵاتیى ڕۆژئاوا كوردستان ڕوویان له هه‌رێم كردووه، له 12 كه‌مپدا له هه‌رسێ پارێزگاكه‌ى هه‌رێمدا نیشته‌جێ كراون.\nیه‌كێك له‌كێشه‌كانى ئه‌و په‌نابه‌رانه‌ى له ده‌ره‌وه‌ى عێراق و هه‌رێمى كوردستان هاتوون بۆ ماوه‌ى یه‌كى درێژ ماونه‌ته‌وه پێنه‌دانى ناسنامه و ڕه‌گه‌زنامه‌یه پێیان.\nله‌وباره‌یه‌وه سامى جه‌لال، به‌ڕێوبه‌رى گشتى دیوانى وه‌زاره‌تى ناوخۆى حكومه‌تى هه‌رێم، بۆ دواڕۆژ ئه‌وه‌ده‌خاته‌ڕوو "دروستكردنى ناسنامه و ڕه‌گه‌زنامه بۆ ئه‌و په‌نابه‌رانه‌ى كه له هه‌رێمى كوردستانن و خه‌ڵكى ڕۆژئاواو ڕۆژهه‌ڵات و باكورن كارێكى نایاساییه، له‌به‌ر ئه‌وه‌ى ئه‌وان هاوڵاتیی عێراقى نین".


روانینی رۆژ -باکوور له به‌رده‌م هه‌ڕه‌شه‌یه‌کی نوێدا…..\nروانینی رۆژ - له په‌راوێزی حوکمی قورسی زیندان بۆ ئه‌حمه‌د مونته‌زیری 1 / 12 / 2016 روانینی رۆژ - دزرانی ١٦٠٠ میلیارد تمەنی دیکەش لە سامانی خەڵکی! 29 / 11 / 2016 روانینی رۆژ -سه‌رکه‌وتنی ترامپ و روانینه جیاوازه‌کان له ئێران‌دا 28 / 11 / 2016 روانینی رۆژ -مەشهەد و شەری دو باڵی کۆماری ئیسلامی! 27 / 11 / 2016 روانینی رۆژ -حدک، دەرفەتێک بۆ دروستکردنی ئیرادە و وزەی نوێ 26 / 11 / 2016


هه‌ستیاریا سه‌رۆكاتیا هه‌رێما كوردستانێ\n2019-05-26 [05:38 AM]\nهه‌ر ژ ده‌سپێكا دروستبوونا پارتی دیمۆكراتی كوردستان ل سه‌رده‌می مه‌لا مسته‌فا بارزانى، پارتی خوه ب خوه‌دیێ ئێك پارچه‌یی و سه‌ربه‌خوه‌یا كوردستانێ زانیه، نها ژی سه‌رۆك بارزانی و نێچیرڤان بارزانی ل دووڤ هه‌مان رێبازێ دچن، نه‌مازه بۆ هه‌میان دیاربوو كو نێچیرڤان بارزانی خودان سیاسه‌ته‌كا ژیرانه و نه‌رم و حه‌كیمانه‌یه. یا خۆیایه كوردستان ژی خودان سه‌رۆك و حوكمه‌ت و په‌رله‌مانه سه‌نگا خوه ل رۆژهه‌لاتا ناڤه‌راست هه‌یه ب هیمه‌تا سیاسه‌تا حكیمانه‌یا سه‌رۆكێ مه\nنوكه ئه‌و ئه‌ركه یێ كه‌تیه سه‌ر ملێن نێچیرڤان بارزانی كو ناسیاره ب زلامێ به‌رته‌نگاڤیان ب سیاسه‌تا ژیرانه یا حەكیمانه و سه‌ركه‌فتی برێڤه دبه‌ت.\nخۆیایه كوردستان ژی خودان هه‌ڤسوی و دۆست و دوژمنه، ئیران، توركیا، سووریا و عیراقه هه‌می پێكڤه دوژمنێ سه‌رسختێ دۆزا ره‌وایا ملله‌تێ كورده، سیاسه‌تكرن ل گه‌ل دوژمنان یا ب سانه‌هی نینه، لێ نێچیرڤان بارزانی ئه‌ڤ هه‌ر چار ده‌وله‌ته كرینه دۆست و هه‌ڤال بۆ ملله‌تێ كورد، ئه‌ڤجا رۆلێ وی یی دیاره د سیاسه‌تا رۆژهه‌لاتا ناڤین دا دگه‌ل ده‌وله‌تێن ده‌رڤه، ئه‌مریكا ئه‌ورۆپا...هتد.\nب تایبه‌تی پشتی روودانا ره‌ش 16 ئوكتۆبه‌رێ كو خیانه‌ته‌كا ره‌ش ب ناڤ چاڤێن خیانه‌تكارێن 16 و ئوكتۆبه‌رێ، ئابلۆقه‌كه‌كا مه‌زن كه‌فته سه‌ر هه‌رێمێ هه‌ر چار لایان ڤه، خوه پیلانا ژناڤبرنا كوردستانێ هاتبوو دارێشتن ل ب رێز نێچیرڤان شیا وێ ئابلۆقێ بشكێنیت و به‌ربه‌ستێن به‌ر سیاسه‌تا هه‌رێمێ نه‌هێلیت ده‌رگه‌هێن سنۆری هاتنه‌ڤه‌كرن، فرۆكخانه هاتنه ڤه‌كرن مووچه و شایستێ دارایی زڤراند، پاشكه‌فت نه‌هێلا ئه‌ڤه هه‌می ب هیمه‌تا سیاسه‌تا سه‌ركه‌فتی یا سه‌رۆكێ داهاتی نێچیرڤان بارزانی بوو.\nپشتی په‌رله‌مان هاتیه كاراكرن و قانوونا سه‌رۆكاتیێ هاتیه هه‌مواركرن كاندیدێ پارتی و كوردستانێ نێچیرڤان بارزانی یه، دێ هه‌مان سیاسه‌ت ل حكومه‌تی به‌ته سه‌رۆكاتیێ ده‌رگه‌هێن گرتیێن مایی ڤه‌كه‌ت، هه‌ولا جێبه‌جێكرنا ماددی 140 یێ دستووری كێشه‌یێن ئابووری د گه‌ل به‌غدا چاره‌كه‌ت، ب تایبه‌تی نه‌فتێ و شایستێن دارایی، هه‌لبه‌ت خودان ڤێ سیاسه‌تا نه‌رم یا ته‌مامكرنا سیاسه‌تا سه‌رۆك مەسعود بارزانی، جاره‌كا دی بنیاتنانا كوردستانه‌كا ب هێز هێته ئاڤاكرن.\nرۆلئ نێَچیرڤان بارزانی یێ كاریگه‌ره ل سه‌ر ئاستێ نیڤده‌وله‌تی و رۆژهه‌لاتا ناڤه‌راست ل سه‌ر هه‌می ڤان كێشه و گرفتێن سیاسی و ئه‌قلیمی یێن ده‌ڤه‌رێ شه‌رێ ئابووری ئه‌مریكا ل گه‌ل جینێ سه‌ربازی ل گه‌ل ئیرانی كێشه‌یێن سیاسی ناڤخوه‌ی یێن هه‌رێمێ و به‌غدا، بێگومان سه‌خته هه‌ر چار لایه‌نێن ته دوژمن بن، ب سیاسه‌تا كارێزمایی بشێت رۆلێ ئاڤاكه‌ر بگریت، لێ ئه‌ڤ رۆله د پێشچاڤێن، سیاسه‌تا نێچیرڤان بارزانی ل سه‌ر هه‌می كاودانان كوردستانا ب هێز راگریت.


کڕێی خانوو ئەم ساڵ زۆر بەرز ناکرێتەوە - Radio Sweden Kurdish - رادیۆی سوید Radyoya Swêdê | Sveriges Radio\nکڕێی خانوو ئەم ساڵ زۆر بەرز ناکرێتەوە\nکرێی خانوو تەنها لە % ٠،٧ هەڵدەکشێ\nبڵاو کرایه‌وه tisdag 29 mars 2016 kl 14.18\nئەمساڵ بەراوەرد بەساڵانی پێشوو کرێی خانوو زۆر بەرز ناکرێتەوەوە و ئەمەش هەواڵێکی دەڵخۆشەکەرە بۆ ئەو کەسانەی کرێچین.\nبەپێێ ڕێکخراوی (Fastighetsägarna) واتە خاوەن خانووەکان کە لەبواری بەکرێدان و بەکرێگرتنی خانوودا کار دەکەن ڕایانگەیاندووە ئەمە یەکەم جارە کە لەماوەیەکی دوورودرێژدا کرێی خانوو بەم ئاستە کەمە بەرز بکرێتەوە و ئەمەش بۆ کرێچییەکان هەواڵی باشە.\nبەپێی هەمان ڕکخراو ئەمساڵ کرێی خانوو تەنها لە % ٠،٧ بۆ % ٠،٨ پێدەچێت هەڵبکشێت. لەبەرامبەردا ساڵانی پێشوو کرێی خانوو لە % ١ بۆ لە % ٢ ساڵانە زیادی دەکرد. ئەمەش بەراورد بەڕێژەکەی ئەم ساڵ دوو هێندە بووە.\nئەمڕۆ لەسویددا ١،٤ ملیۆن ئەپارتمان و خانووی کرێ بوونیان هەیە. لەم ڕێژەیەش ٨٥٠٠٠٠ ئەپارتمان کرێکانیان یەکلا بووەتەوە کە ئەمساڵ ڕێژەکەی چەند بەرز دەکرێتەوە و مانگانە چەندە. لەبەرامبەردا ئەو ڕێژەش کە ماوە، لە ئێستادا دانوستانیان لەسەر دیاریکردنی ئاستی کرێ و زیادکردنی کرێ دەکرێت.


شۆڕشی خەڵکی میسر بۆ ئازادی (بەشی دووەم)\n7/2/2022 03:50 PM\n«رووخانی رژێم»، دروشمی سەرەکیی خۆپیشاندەران بوو. لەسەرکارلابردنی موبارەک یەکەم داواکاریی ئەوان بوو. ئەوان هەروەها خوازیاری کۆتایی هێنان بە «دۆخی نائاسایی» بوون، یاسایەک کە ئەم هەلەی بۆ رژێم رەخساندبوو لەم چەند مانگە خەڵک سەرکوت بکات. داخوازییەکی دیکە، هەڵوەشانەوەی پەرلەمان و پێکهێنانی حکومەتی کاتیی نوێ بوو. خۆپیشاندەران، خوازیاری هەڵبژاردنی ئازاد و دادپەروەرانە بۆ پەرلەمانێکی نوێ بوون بۆ ئەوەی ئەم دەرەتانەیان پێبدات کۆمەڵێک چاکسازیی جەوهەری سەبارەت بە هەڵبژاردن ئەنجام بدەن. لەکۆتاییدا میسرییەکان خوازیاری جێبەجێ کردنی دادپەروەی بوون لە رێگەی دەزگایەکی دادی تەندروست بۆ سەرجەم قوربانیانی رژێم.\nبە مەبەستی دەستەبەرکردنی ئەم ئامانجانە، خۆپیشاندەران لەسەر چەند شت چڕ بوونەوە کە بریتی بوون لە گرتنەوە و کۆنتڕۆڵی بینا حکومییەکان، هاوڕا کردنی پۆلیس و سوپا لەگەڵ خۆیان و پاراستنی خۆپیشاندەران. خۆپیشاندەران چەند رۆژ دوای ناڕەزاییەکانی ٢٥ـی ژانویە، گردبوونەوەیەکی ناڕەزایی دیکەیان بۆ رۆژی ٢٨ـی ژانویە بە ناوی «رۆژی تووڕەیی» رێک خست بۆ ئەوەی لەم رۆژەدا، تووڕەبوونی خەڵکی میسر بەنیسبەت گەندەڵی، دۆخی نالەباری ژیان و نادادپەروەری دەرببڕن. خۆپیشاندەران، رێنوێنییەکیان لەژێر ناوی «چۆناوچۆن زیرەکانە خەبات بکەین» لەگەڵ تاکتیکەکانی هاوکاری، شوێنەکانی خۆپیشاندان، لیستەی ئەو جلانەی کە دەبێ لەبەر بکرێن، ئامرازی خۆپاراستن لەبەرامبەر غازی فرمێسکڕێژ و ستراتیژیی پێویست بۆ راکێشانی خەڵک بەرەو خۆپیشاندانەکانیان بڵاو کردەوە. خۆپیشاندەران توانیان لەدەست پۆلیس رزگار بن بەشێوازێک کە نەک لە شوێنە راگەیەندراوەکان، بەڵکوو لە شوێنەکانی دیکە، مزگەوت و کڵێسا نزیکەکان، کۆ دەبوونەوە. بەم شێوازە ئەوان توانیان حەشیمەتێکی زۆر لە دەوری یەک کۆ بکەنەوە و بڕۆنە ناو بنکەکانی پۆلیس و بینا حکومەییەکانەوە.\nلەم کاتەدا پۆلیس پاشەکشێی کرد، زیندانەکان کرانەوە و زیندانییەکان رژانە دەرەوە و لەلایەکی دیکەوە تاڵانچییەکان دەستیان کرد بە تاڵان و شێواندن. زۆر کەس ئەوەیان بینی کە رژێم، بۆخۆی وەها ئاڵۆزییەکی دروست کردبوو بۆ ئەوەی سەرکوتی خەڵک پاساو بداتەوە و داهاتووی بەبێ موبارەک نیشان بدات. لە نەبوونی پۆلیسدا، سوپا رەوانەی شەقامەکان کرا و حەشیمەتەکە بەخێرهاتنیان پێگوتن. خەڵک ئەو دروشمەیانەیان دوبارە دەکردەوە: «سوپا و خەڵک یەک شتن»، «ئێمە برای ئێوەین». لەحاڵێکدا کە سەربازەکان و خۆپیشاندەران لە شەقامەکان یەکتریان لە ئامێز دەگرت، بەڵام رێبەرە سەربازییەکان پشتگیریان لە موبارەک دەکرد. بەم حاڵەوە، پاش زیادبوونی بەرچاوی ژمارەی خۆپیشاندەران، سوپاش بەم دەرئەنجامە گەیشت کە کۆتا رۆژەکانی موبارەکە و لە وەها دۆخێکدا پشتگیریان لە خەڵک دەکرد بە مەبەستی رووخانی رژێم.\nشۆڕشێک کە موبارەکی لەسەر کار لابرد، لەلایەن گەنجانەوە دەستی پێکرد، تاقمە گەنجەکان بۆ نموونە شەشی ئاڤریل، کیفایە، لایەنە چەپەکان بۆ نموونە سوشیالیستە شۆرشگێڕەکان، لاینگرانی بەربژێربوونی محەمەد ئەلبەرادێعی بۆ سەرۆکایەتی و حزبە ئۆپۆزیسیۆنەکان بۆ نموونە ئەلوەفد، ئەلقەعد، ئەلکەرامە و بەرەی دیموکراتیک. بزووتنەوەکە هەروەها پشتگیریی هەندێک لە کەسایەتییە بەناوبانگەکانی بەرەو خۆی راکێشا، بۆ نموونە نووسەرگەلێکی وەکوو عەلا ئەلئەسوانی و ئەهداف سویف، ئەکتەرگەلێکی وەکوو عەمرو واکید و خالید، فێمینیست‌گەلێکی وەکوو نەواڵ سەعداوی و دایکی خالید سەعید. ئەگەرچی گەنجانی سەر بە ئیخوانولموسلیمینیش تێکەڵ بە ناڕەزاییەکان بوون، بەڵام سەرەتا رێبەرانی ئەم رەوتە بەفەرمی دژایەتیان لەگەڵ بزووتنەوەکە کرد و پاش ماوەیەک پشتگیریی خۆیان دەربڕی. ئەگەرچی ئیخوانولموسلیمین یارمەتیدەری خۆپیشاندەران بوون، بەڵام رۆڵی رێبەریان لەم بزووتنەوەیەدا نەبوو. سەرەڕای دەستێوەردانی گروپ و چالاکە مەدەنییەکان، رێبەرێکی دیاریکراو جڵەوی شۆڕشەکەی بەدەستەوە نەبوو.


Wednesday, 06.09.2021, 0:33\n1- خالید ماوەتی بەرپرسی پێشووی هۆبەی ڕامیاری پلەی ئێستای: بەرپرسی ئاسایشی ناوشار\n2- عمر محمد ڕەحیم حاجی ناسراو بە (مفەوەز حاجی) پلەی ئێستا: بەرپرسی ئاسایشی ماوەت\n3- عەقید سەرخێڵ ناسراو بە مامۆستا سەرخێڵ پلەی ئێستای: بەرپرسی ئۆپراسیۆنی ئاسایش SWAT\n4- عەقید هونەر:،بەرپرسی لێکۆڵینەوەی ئاسایش\nئەم ناوانەی سەرەوە کە لە ڕابردوو پلەکانیان مفەوەز بوو بە فەرمانی هێرۆی براهیم ئەحمەد بێوەژنی جلال طاڵەبانی دوای درووستکردنی گۆڕان کران بە نەقیب و عمید و عقید و بەرپرسیارێتی باڵایان پێدرا لەپای خزمەتەکانیان بە ماڵباتی طاڵەبانی لە تەصفیەکردن و فڕاندن و ئەشکەنجەدانی نەیارانی بنەماڵەی طاڵەبانی و خۆپیشاندەران و خەڵکی سڤیل و تەنانەت نازناوی کوڕە بچوکەکانی جلال طاڵەبانیان پێدرا\nبەسەرهاتێک لە بەسەرهاتی گرتن و فڕاندنەکانم لەلایەن جەللادەکانی پارتی و یەکێتی بۆ دەگێڕمەوە کە بۆ یەکەمجارە باسی دەکەم لەساڵی ٢٠٠٨ لەسەر نووسینێکم کە لەسەر تاوانەکانی چەند بەرپرسێکی یەکێتی بڵاوم کردبۆوە دوای چەند ڕۆژێک لەبڵاو کردنەوەی ئەو بابەتە بەپلان لەبەردەم ئامادەیی هەڵکەوتی کوڕان فڕێندرام و ڕاستەوخۆ بردیانمە ناو ئاسایش لەوێ ئەم ناوانەی کەباسم کردوون ئەوکات پلەکانیان مفەوەز بوو تەنها خالید نەبێت عقید بوو بەڵام لەگەڵ ئەوەشدا ئەوانی دی مسموح کرابوون کورد ووتەنی دەستکراوەبوون لەلایەن خوودی جلال طاڵەبانیەوە لە ناو ئاسایشدا و بە پاڵپشتی خالید ماوەتی کە ئەوکات بەرپرسی هۆبەی ڕامیاری بوو لەوێ هەر بە چونە ژورەوەم لەناو ساحەی ئاسایش بە قۆناغەتفەنگ لێیاندام ، ئاسایشی سلێمانی دووبەشە ئاسایشی سلؿمانی و ئاسایشی گشتی هەبوو من برامە بەشی ئەمبەر ژوورەکەی خالید ماوەتی کەلەوێ عەقید ناصر و مفەوەز محمد و مفەوەز هەرێم دەموچاو سوتاوی لێبوو لە تەنیشت ئەوان وێنەی جەلادەکانی ئاسایش هەڵواسراوە کە لە ڕابردوو کوژرابوون بەڵام لە ئاسایش پێیان دەڵێن شەهیدەکانی ئاسایش !!\nلە پشتی وێنەکان بینایەکی چەند قاتیە\nبردیانمە ژوورەکەی سەرخێڵ کە لە بەشی ئاسایشی سلێمانی دادەنیشت کە دەچیتە ناو بیناکە ژێر زەمینێکی لێیە و بە چەند پلیکانەیەک بۆی دادەبەزیت مەسافەی ١٠ مەترێک دەڕۆیت بە دەستەچەپدا یەکەم ژوور نا دووهەم ژوور سەرخێل بوو ، لە تەنیشت ژوورەکەی چایخانە و خواردنگەی بەشەکانی ئاسایش بوو ئەتوت کاروان سەرایە ئەم دەچوو ئەو دەهات خەریکی چا خواردن بوون ، سەرتان نەئێشێنم ماوەی ٥٠ دەقە بە کەلەپچەکراوی لە دواوە منیان لەبەردەم دیواری ژوورەکەی سەرخێڵ وەستاند و ڕووم لە دیوار و بەبؿ سەر بەرز کردنەوە سەرم بەرز بکردایەتەوە بە هێز دەیان کێشا بەسەرمدا وەک ئەوەی بەرپرسێکی طاڵیبانیان گرتبێت و جەنگێکی نەفسیان لەگەڵ دەکردم هەرئاسایشێکیش لەوێوە تێپەڕیایە جنێوێک یا تەعلیقێکی ئەدا ، ئەوە بوو دوای چاوەڕوانیەکی زۆر بردیانمە ژوورەوە مفەوەز حاجی دانیشتبوو لەسەر قەنەفەیەکی دوو نەفەری و لە پشتی میزەکەشەوە سەرخێڵ دانیشتبوو ، سەرخێڵ ووتی کەلەپچەکانی لەدەست بکەنەوە ، بێ ئەملاو لا سەرخێڵ ووتی ناوت فڵانی کوڕی فڵانە و تەمەنت ئەوەتدەیە و دانیصتووی فیسار شوێنن ووتم بەڵێ\nووتی ئەزانی بۆ لێرەیت ووتم نەخێر!\nبەبێ پرسیارکردن منتان فڕاندوە بۆ ئێرە چی بزانم ، ویستم دابنیشم حاجی هەڵی دایە و ووتی هەستە سەرپێ واللە جوانە بەتەمایە چایەکیشی بۆ بانگ بکەین دەرگاکە کرابۆوە هەڵبەت بە تاکتیک دانەخرابوو غەڵبەغەڵب دەهات سەرخێڵ ووتی دەرگاکە دابخە ویستم دەرگاکە دابخەم کە دەرگام داخست و ئاوڕم دایەوە چاوم گڕی گرت لە هێزی ئەو زلەیەی سەرخێڵ لەلای ڕاستی یام، هەندێک جنێوی دا کە کەڵکی گێڕانەوەی نیە بەڵام ئەوەی سەیر بوو چۆن لە چاو تروکاندنێکدا سەرخێڵ لە پشتی میزەکەی هاتبوە ئەمدیو و زلەکەی لەمندا ئێستاش نەمزانی دواتر ووتم بۆ زلەم لێئەدەیت جنێو ئەدەیت تۆ بەبێ فەرمان منت فڕاندوە دڵنیاشبە ئەم بابەتە دەگەیەنمە ڕێکخراوەکانی مافی مرۆڤ و لەوێشەوە بۆ جلال طاڵەبانی ، سەرخێڵ پێکەنی و ووتی مام جلال ، تۆ لەسەر مام جلال لێرەیت ووتم چۆن ؟؟ ووتی بابەتێکت نووسیوە لەسەر بەرپرسانی یەکێتی کە ئەوە جێی قبوڵکردن نیە ووتم بەڵام ئێوە بانگەشەی دیموکراتی دەکەن و خودی جلال طاڵەبانی ووتویەتی کە گەر ڕەخنەشتان لەمن هەبوو بینوسن زلەیەکی تری لێدام ووتی جوان قسە بکە مەڵێ جلال طاڵەبانی بڵێ بەڕێز مام جلال دوای بگرە و بەردەیەکی زۆر و زیاتر لە ٧ کاتژمێر مانەوە لە ئاسایش چەند وەرەقەیەکیان پێ ئیمزا کردم لەژێر زەبری هەڕەشە ئەوکات من بارم لاربوو لەولاوە پارتی کە بەدوامدا دەگەڕا بۆیە ناچار وەرەقەکانم ئیمزا کرد بەوەی کە لەسەر بنەماڵەی طاڵەبانی و بەرپرسانی یەکێتی نەنووسم ئەوکات بەرەی ناڕازی زۆر زۆر کەم بوو بە پەنجەی دەست ئەژمێردران بۆیە نەدەکرا ژیانی هاوڕێ ڕۆژنامەنووسەکانیشم بخەمە مەترسیەوە بەوەی ئەم بابەتە گەورە بکەم ..\nپێناسەکەم ومۆبایل و هەرچی کەل و پەلی ترم هەبوو لێیان سەندم ئەو ڕۆژە پێنج شەممە بوو ووتیان ٢ شەمە ئەبێت بێیتەوە بۆ ئێرە ٢ شەممە کە چوومەوە ناصر بانگی کردم ووتی کوڕی خۆم تۆ نابێت لەسەر یەکێتیمان بنووسیت ئێمە پارێزەری ئێوەین ئێوە نەوەی داهاتوون و لەخزمەتی ئێوەداین و ئەوەی کە ڕوویداوە نابێت بگاتە ئاستی کاری جیاوازتر بەرامبەرت کورد ووتەنی سوکە هەڕەشەیک بوو لەهەمان کاتیش بۆ ئەوە بوو بابەتەکە گەورەتر نەبێت بەڵام ئەوەی ئەوان لێی بێ ئاگا بوون بەردەوامیم بوو لە نووسین بەناوی خوازراوەوە دوای ئەوەش چەندین جاری تر جیاوازتر لە جاری یەکەم بە تەبلیغ بانگدەکرام بۆ ئاسایش بۆ لێکۆڵینەوە کە ئایا من ئاگام لەو نووسینانە هەیە یا دەیان ناسم منیش بێ ئاگایی خۆمم لێ دەردەخست تا ساڵی ٢٠١٠ بابەتەکانم کردەوە بە ناوی خۆم و لە هاوڵاتی و ئاوێنە و چەند ڕۆژنامەیەکی تر بڵاوم دەکردەوە و لە ساڵی ٢٠١١ ەش ئیدی بابەتەکانم لە کوردستان پۆست زیاتر بڵاو دەکردەوە لەسەر سێهەم بابەتیشم لە کوردستان پۆست پارتی منی فڕاند لەناو جەرگەی سلێمانی کە ئەوە بۆ کاتێکی تر باس دەکەم ، بەڵام ئەوەی گرنگ بوو ئەم جڕ و جانەوەرانەی ئاسایشی سلێمانی و کوڕە بچووکەکانی طاڵەبانیتان پێ بناسێنم کە خەریکی چ زوڵم و ستەمێکن بەبێ یاسا و وەک کۆمەڵێک بەڵتەجی و مافیا مامەڵە لەگەڵ خەڵک دەکەن .\nتێبینی : هەر یەکێک لەو ناوانە بەبەڵگەوە فایلی بەدئەخلاقی و مامەڵەکردن بە مادەی بێهۆشکەریان لەسەرە .\nبەڵام بەهۆکاری نەبوونی یاسا لێپێچینەوەیان لەگەڵ ناکرێت\nتؿبینی دووهەم : دڵنیام دوای چەند ڕۆژێکی تر ووتەبێژی ئەم جەللادانە و پەیجە فەیکەکانیان دەکەونە تۆمەت بەخشینەوە و بابەتێکم لەسەر درووست دەکەن بەڵام گوێیان پێ نادەین و بەردەوام دەبین لە ووتنی ڕاستی .\nڕاپۆرتێک لە سەر تۆڕێکی ئاڵۆزی دزی کۆمپانیاکانی یەکێتی و پارتی (بەشی یەکەم)\nسپیکردنەوەی ١٥٠ ملیار دۆلاری ئەمریکی لە ڕێگای چەند بەرپرسێکی هەرێم و بغداد


لەناوەراستی نۆڤەمبەر هێزی کوردی بە هاوکاری هێزە ئاسمانیەکانی ئەمەریکا، توانیان چەکدارەکانی داعش لە شنگال دەربکەن، لە ئابی 2014 هێزە چەکدارەکان دەستیان بەسەر شنگالدا گرت و برێکی زۆر گەورە لە خەڵکی یەزیدی کوشت و دوور خستەوە کە لەئێستادا بە قەسابخانەی شنگال ناسراوە.\nهەزارەها یەزیدی بەرەو چیای شنگال هەڵهات، بەشێوەیەک رووبەرووی حاڵەتێکی بێ هیواو لە چاوەروانی رزگارکردنیان. لە لادێکەدا، مندڵ و پیاو و ژنە پیرەکان کوژران، و لە هەمان کاتدا چەندەها ئافرەتی گەنج بران و دەستدرێژیان دەخستنە سەرو، و هەندێکیشیان وەک بەندایەتی فرۆشران.\nلە نزیکەوە بەدواداچوون بۆ ئەم چیرۆکە کراوە لە لایەن فۆتۆگرافەری کوردی سەیڤان سەلیم، کە لە عێراق لەدایک بووە بەڵام ناچار کراوە کە رابکات هەروەک منداڵێک. لە خێوەتگەیەکی پەنابەران، چەند مانگێک دوای قەسابخانەکە، چەند ئافرەتێکی بینی کە لە ژێر بەندایەتی دەستی چەکدارانی داعش رایانکردبوو و زۆر پەرۆش بوو بۆ بەدواچوونی چیرۆکەکانیان و دەیزانی کە پێویستە شتێک بکات- هەر شتێک- تا نادادپەروەری بەرەو رووناکی بهێنێت.\nوێنەکانی سەلیم، هەر وەک چیرۆکە تایبەتەکان باسدەکرا لەلایەن ژنەکانەوە، پێشکەش دەکران لە " هەڵهاتن"، کە پرۆژەیەکی قووڵ و جوڵاندنی ئەم بەشەی لە " نەخشەی جێگۆرکێ" ێک، هەروەها گەورەترین پرۆژەی ئۆنلاینی ئینتەرنێتە کە بنیاتدراوە لە لایەن میترۆگرافی بریکاری وێنەو نووسەران لە سەرانسەری جیهاندا.\n"هەر یەک لە چیرۆکەکانیان مەرگەسات بوو، ئازار کێشانەکانیان زۆر گەورە بوو" هەروەک سەلیم دەڵێت." هەستم دەکرد ئەوە ئەرکی من بوو کە ئەمە نیشان بدەم، هەر وەک ئافرەتێکی کورد و فۆتۆگرافەرێکی رۆژنامەوانی کە دەتوانم پەیوەندیان پێوە بکەم بە زمانی خۆیان. پێویستە جیهان بزانێت چی بەسەر ئەو کچانە روودەدات کە هێشتا گیرۆدە و دیلن".\nپێش ئەوەی وێنەی ئافرەتەکان بگرێت، سەلیم گوێی لە چیرۆکەکانیان گرت، زۆربەیان ئەوەندە توشی شۆک ببون کە نەیاندەتوانی باس لەوە بکەن چیان بەسەردا هاتووە، هەندێکیان چەندەها جار فرۆشرا بوون، و هەندێکیان دووگیان ببوون لە لایەن ئەو کەسانەی کە رفاندبونیان ، هەندێکیشیان ئەندامانی خێزانەکەیان کوژرابوون.\nهەروەها بەڵێنیدا کە ناسنامەی ئەو کەسانە ئاشکرا نەکات کە رەزامەند بوون لە وێنەگرتنیان،و داوای لێکردن کە رێگەی بدەن بە جلی هاوسەرگیری سپی یەزیدیەوە وێنەیان بگرێت.\n"دابونەریت و ئایینی ، مافی ئەنجامدانی سێکس تەنها دوای هاوسەرگیریە. ئەم مافەشیان لەلایەن داعشەوە لێبرا" هەروەها سەلیم دەڵێت" من ویستم ئەوەیان پێ بڵێم کە هێشتا بێگەردترین و پاکترینن لە دڵەوە".\n"کار کردن لەسەر ئەم پرۆژەیە بۆتە تامەزرۆیی من، بەهەموو توانایەکمەوە کار لەسەر ئەمە دەکەم" هەروەک دەڵێت.\n"هەموو ئازارەکانیان پێویستە لەبیر نەکرێت و لێی خۆش ببێت. ناتوانم تێبگەم هەندێک کەس بۆچی پێویستە ئازاربکێشن لەم سەردەمەدا لەسەر شێوازی ئایین و پەرستنیان. هیوادارم خەڵک بزانن کە داعش چین و لەرێگەی ئەم بەڵگانەوە".\nسەیڤان سەلیم هەر لە منداڵیەوە لە عێراق رایکردووە لەگەڵ خێزانەکەیدا، لە باکوری ئێران گەورە بووەو لە ساڵی 2012 گەرایەوە بۆ عێراق.\nکاری بۆ میدیایی ناوچەیی کورد کردوە لە 2013 و ئێستا وێنەگرێکی رۆژنامەوانە- وێنە دەگرێت بۆ AP و هاوکاری Metrography photo agency دەکات.\nتێبینی وێنەگر: وردەکاری کەسایەتی کچەکان سرابوونەوە، ناوەکانیان گۆرابوو،تایبەتمەندی جەستەیی دیاری کرابوو و دارشتنی(وەک کوتان) سرابوونەوە بۆ ئەوەی سەلامەتییان پارێزراو بێت.


رێگاي ئێوه ئابوري » ده‌رئه‌نجامه‌کاني بووني چه‌کدارانه‌ي په‌که‌که بۆ گوندنشيناني ھه‌رێم\nسه رچاوه کاني ھه واڵ له ھه رێم رايانگه ياند: به ھۆي ھێرشه کاني تورکيا بۆ سه ر بنکه کاني په که که، دانيشتواني چه ندين گوند له ھه رێم شوێني ژياني خۆيان به جێ ھێشتووه و بۆ شاره کاني کۆچيان کردووه.\nبه گوێره ي راپۆرتي کوردھه واڵ وه رگيراو له ته له ويزيوني رووداوه وه: ھێرشه کاني زه ويني و ئاسماني تورکيا بۆ سه ر بنکه کاني په که کبۆته ھۆي ئه وه ي گونده کاني ئاشان، ئۆزمان و ناشک له پارێزگاي دھۆک ماڵه کانيان به جێ بھێڵن. به ھۆي بوردمانه کانه وه زۆربه ي مه زراو و باخه ره زه کاني ئه و ناوچه يه له ناوچوون.\nبه گوێره ي ئه م راپۆرته، زاھير سال خه ڵکي گوندي ناوشک وتي: ئێمه قورباني شه ڕي تورکيا و په که که ين. داوا له په که که ده که ين له ناوچه که مان بڕۆنه ده ره وه و له مه زياتر ماڵ وێرانمان نه که ن. له م ناوچه يه 260 گوند ھه ن و 100 گوند به ھۆي چالاکيه چه کداريه کاني په که که وه چۆڵ کراون. ئه مه له کاتێکدايه که پێشتر کاروان که ريم خان به ڕێوه به ري ناوچه ي سيده کان له مباره وه وتبووي: بووني په که که بۆ خه ڵکي ناوچه که و ئابووري ھه رێم زيانێکي زۆري به دي ھێناوه و تا ئێستاش بۆته ھۆي کوژراني ده يان که س له خه ڵکي ناوچه که و زاماربووني ژماره يه کي زۆر. په که که کێشه ي زۆري بۆ خه ڵکي ناوچه ي سيدکان ناوه ته وه چونکه زۆرتر له 100 گوند و زياتر له %50 خاکي سيده کانيان داگيرکردووه و خه ڵک ناتوانن که ڵک له خاکي به پيتي ناوچه که وه ربگرن. ھه رکه س بۆ ئه وه ي بڕواته ھه واره که ي که له ژێر چاودێري په که که دايه ناچاره له خاڵه پشکنينه کاني ئه م گرووپه وه تێپه ڕببێت و باج بدات که ئه م بڕه پاره به گوێره ي که ره سته کان و ژماره ي مه ڕ و ماڵه ته که جياوازه. جێ باسه که خه ڵکي ئه م ناوچه يه زۆربه يان ئاژه ڵدارن و ناچارن که کۆچ بکه ن بۆ ھه واره کانيان و ھه ريه که ش ژماره يه کي زۆر ئاژه ڵي ھه يه.\nھه روه ھا کرمانج عێزه ت قائم مه قامي سۆرانيش له مباره وه وتي: له ساڵي 1991ه وه تا ئێستا به ھۆي بووني په که که له ناوچه که و بوردماني ئه م ناوچه يه به بيانووي بووني ئه م گرووپه فڕۆکه کاني تورکيا بوردمانيان کردووه و زياتر له 300 که س له م ناوچه يه گياني به خت کردووه. جێگيربووني ئه م گرووپه له ناوچه فێنک و به رزه کان که شوێني له وه ڕاندني ئاژه ڵي گونديانه يه کێک له گرنگترين شوێنه کان بۆ ئه م کومه ڵکوژيانه بووه.\nبرچسب ها : ojak , pkk , په‌ژاك , په‌كه‌كه , دهۆك , سيده‌كان


عیماد عه‌لی: ئایا رێككه‌وتنی ته‌ڤده‌م و ئه‌نه‌كه‌سه له قازانجی رۆژئاوای كوردستانه؟ بەشی یەکەم. – WTARIKURD\nعیماد عه‌لی: ئایا رێككه‌وتنی ته‌ڤده‌م و ئه‌نه‌كه‌سه له قازانجی رۆژئاوای كوردستانه؟ بەشی یەکەم.\nده‌كرێت له رووی هاوكێشه ده‌ره‌كی و ناوه‌كیه‌كانەوه، له دوو دیدگاوه ته‌ماشای ئه‌م جۆره رێككه‌وتنانه و به تایبه‌تی ئه‌مه‌ی ته‌ڤده‌م و ئه‌نه‌كه‌سه  بكرێت و شیبكرێته‌وه.\nیه‌كه‌م/ هاوكیشه‌كانی په‌یوه‌ندیی ده‌وڵه‌ت و لایه‌نه په‌یوه‌ندیداره‌كانی ئه‌م پرسه له ناوچه‌كه به گشتی.\nدووه‌م/ له رووی نێوخۆی خودی كوردستانی رۆژئاواو په‌یوه‌نده‌یه سیاسی و كۆمه‌ڵایه‌تی و ئابووریه‌كانیه‌وه له لایه‌ك و له‌گه‌ڵ كوردانی به‌شه‌كانی دیكه‌ی كوردستان له لایه‌كی دیكه‌وه.\nپێش هه‌موو شتێك هه‌ر رێكارێكی گه‌وره یان بچوك و هه‌ر هه‌نگاوێك به‌تایبه‌تی سیاسی بێت له كوردستانی رۆژئاوا بنرێت و به‌و مه‌رجه‌ی دوور بێت له بۆچون و دید و كاریگه‌ری و به‌رژه‌وه‌ندیه‌كانی توركیا، خۆی له‌خۆیدا و له‌ده‌رئه‌نجامدا له رووی دوارۆژی گه‌لی كوردستان به‌گشتی و به تایبه‌تی له رووی ستراتیجیه‌تی به‌دیهێنلنی ئامانجه‌كانیه‌وه قازانج به‌خشه. ئه‌وا ئه‌گه‌ر زلهێزه‌كانیش ده‌ستیان تیدا بێت و به‌دوور له هه‌ماهه‌نگی و ده‌ستوه‌ردانی توركیا بێت و به هه‌ماهه‌نگی و سه‌رپه‌رشتی وڵاته وڵاتانی وه‌كو ئه‌مریكا و به تایبه‌تی فه‌ڕه‌نساش بێت كه یه‌كتربڕێك له ئامانج و سیاسه‌ته‌كانی له‌گه‌ڵ توركیا له ناوچه‌كه له‌ئارادایه، جێگه‌ی خۆی ده‌گرێت.\nدیسان له رووی بارودۆخه نێوخۆییه‌كه‌ی كوردستانی رۆژئاوا، ده‌كرێت له دوو دیدگایوه ته‌ماشای ئه‌م رێككه‌وتنه بكرێت، كه لایه‌نی ئه‌رێنی و نه‌رێنیش له‌خۆ دگرێت.\nئه‌گه‌ر له ئه‌زمونی كوردستانی باشوور وردبینه‌وه و ناكۆكیه نێوخۆییه‌كانی باڵی مه‌كته‌بی سیاسی پارتی و مه‌رحوم مه‌لاموسته‌فا له شه‌ست و چواره‌وه، كاریگه‌ریی لێكه‌وته خه‌ته‌رناكه‌كانی له‌سه‌ر ئامانج و ژیانی گه‌لی كوردستان به روونی دیاره و، ئه‌زمونێكی یه‌كجار تاڵ و نه‌هامه‌تی و قوڕبه‌سه‌ری و زیانی گه‌وره هێنه‌ر بووه بۆ میله‌ت و بۆ به‌دیهێنانی ئامانجه گه‌وره‌كه و، درێژ بوونه‌وه‌ی بۆ ئه‌و په‌یوه‌ندیه‌ی پارتی و یه‌كێتی و لێكه‌وته له‌مێژینه و نوێكانی كه كاریگه‌ری سه‌لبی یه‌كجار گه‌وره‌ی بۆ كورد نه‌ك له كوردستانی باشوور به ته‌نیا، به‌ڵكو بۆ كوردستانی گه‌وره به گشتی هه‌بووه و، و جگه له دووبه‌ره‌كی و ماڵوێرانی و زیان بۆ ره‌وتی تێكۆشان و هه‌وڵی كورد بۆ به‌دیهێنانی ئامانجه‌كانی هیچی به‌دواوه نه‌بووه.\nله روانگه‌ی ئه‌و دیدگایه‌وه ته‌ماشای وه‌زعی كوردستانی رۆژئاواو و ململانێی ئه‌م چه‌ند ساڵه‌ی ته‌ڤده‌م و ئه‌نه‌كه‌سه به پێی ناكۆكی هه‌مه‌جۆری نێوان خۆیان له لایه‌كه‌وه و له لایه‌كی تره‌وه بوونی هه‌وڵی ده‌ره‌كی و ناوه‌كی ئه‌وانه‌ی له پشت ئه‌نه‌كه‌سه‌ن له لایه‌كه‌وه و ئه‌وانه‌ی هاوپه‌یمانی ستراتیجی ته‌ڤده‌من له لایه‌كی تره‌وه، ئه‌گه‌ر بارودۆخ و دوارۆژی په‌یوه‌ندی نێوان ئه‌م دوو لایه‌نه‌ی كوردستانی رۆژئاوا بخوێنینه‌وه ئه‌وا له زۆر لاوه به یه‌كجاری ره‌شبین ده‌بین و ترسه گه‌وره‌كه له‌وه‌دایه كه ئه‌زمونی یه‌كێتی و پارتی و فیفتی به فیفتی له‌وێش دووباره بێته‌وه، ئه‌گه‌ر له سه‌ره‌تاوه ئه‌م كێشه له‌به‌رچاو نه‌گیرێت و چاره‌سه‌ری بنه‌ڕه‌تی نێوخۆیی بۆ ئه‌م مه‌سه‌له نه‌كرێت.\nئه‌گه‌ر توركیا به‌م شێوه‌یه‌ی تێدایه بۆی نه‌كرێت نارازیبونه‌كه‌ی وا بكات رێگری له‌م رێككه‌وتنه بگرێت، له‌به‌ر ئه‌وه‌ی فه‌ره‌نسا و ئه‌مریكا له‌م كاره به‌شدارن و خه‌ڵكی تریش ته‌مویلی هه‌نگاوه‌كان ده‌كه‌ن و په‌یوه‌ندی ئه‌م ره‌وشه تازه‌یه‌ی به دوارۆژی سوریاوه ده‌بێت و هاوكێشه‌كان گۆڕانكاری له‌به‌رچاوی به‌سه‌ردا دێت( بێگومان له لایه‌كه‌وه پارتی و توركیا به هه‌موو شێوه‌یه‌ك له لایه‌نگیری ئه‌نه‌كه‌سه و گواستنه‌وه‌ی ئه‌و مه‌به‌سته‌یان بۆ سه‌ر ئه‌رزی كوردستانی رۆژئاوا قسوری ناكه‌ن و له لایه‌كی دیكه‌وه یه‌كێتی و په‌كه‌كه‌ش له‌به‌رامبه‌ردا هه‌موو هه‌وڵێكیان به‌پێی توانای خۆیان بۆ پشتگیری ته‌ڤده‌م ناوه‌ستێنن) و ئه‌مه‌ش واده‌كات دوو بۆچون و دیدگای جیاواز خۆی فه‌رز بكات و ته‌نانه‌ت ده‌كرێت دوو میحوه‌ری نێوخۆیی ئاشكرا به پێی ره‌وشی سیاسی و ئیداری و كۆمه‌ڵایه‌تیش دروست بێت و له‌سه‌ر ژیانی خه‌ڵكه‌كه‌ش ره‌نگ بداته‌وه، ئه‌مه‌ش واده‌كات له روانگه‌ی دوورمه‌ودای پرسه‌كه‌وه زیانی ئه‌م رێككه‌وتنه له‌قازانجی زۆرتر بێت. به‌ڵام كه‌س نیه له تاكی كۆمه‌ڵگه مه‌یلی له یه‌كێتی و یه‌كبوون و یه‌كگرتوویی هه‌ڵویست و دیدبۆچونی كورد نه‌بێت له هه‌ر پارچه‌یه‌كی كوردستاندا بێت، ئه‌وه‌ی خوازراوه و ئامانجی خه‌ڵكی دلسۆزی پرسی گه‌لی كوردستانه له هه‌ر شوینێك بێت یه‌كێتی پێكهاته و دیدوبۆچون و هه‌ڵوێسته له‌مه‌ڕ سه‌رجه‌م پرسه نه‌ته‌وه‌ییه‌كان، به‌ڵام پرسیاره‌كه له‌وێدایه، ئایا ئه‌وه‌ی تا ئێستا له رۆژئاوای كوردستان هه‌یه له‌و روحیه‌ته شۆرشگێری و ته‌باییه له‌ق نابێت و بارودۆخه‌كه ئاڵۆزتر نابێته‌وه؟ بێگومان زۆر سه‌خته به بێ خوێندنه‌وه‌ی ئه‌گه‌ره‌كان واقیعه‌كه به یه‌ك ئاراسته‌دا بخوێنیته‌وه، به‌ڵام ئه‌وه‌ی تێدایه كه گومان له به‌رده‌وامی یه‌كڕیزی و یه‌كێتیی هه‌ڵوێستی سیاسی و بۆچونه‌كانی رۆژئاوای كوردستان له‌مه‌ڕ سه‌رجه‌م پرسه‌كانی داهاتوو ده‌كرێت.\nعیماد عەلی: دادگای فیدراڵی لە نێوان یاسا و سیاسەتدا. - 2022-05-22\nدلێرحسێن پیرۆمەری: نەوشێروان مستەفا سەرکردە و ڕابەرێکی جیاوازبوو؟\nدکتۆر کەمال میراودەلی: تورکیا و کۆرۆنا و کورد: لە قاعیدەی الوطیە وە بۆ قاعیدەی قەندیل.


ئەی جەی ئۆکسێر - Soccer - Yariga - Results, fixtures, tables and statistics\nئەی جەی ئۆکسێر\n15/03/19 بێزیێرس 1 - 0 ئۆکسێر بینینی ڕووداوەکان زانیاری زیاتر لەسەر ئەم یارییە\n29/03/19 پاریس 3 - 0 ئۆکسێر بینینی ڕووداوەکان زانیاری زیاتر لەسەر ئەم یارییە\n06/04/19 ئۆکسێر 0 - 0 مێتز زانیاری زیاتر لەسەر ئەم یارییە\n12/04/19 نیۆرت 0 - 0 ئۆکسێر زانیاری زیاتر لەسەر ئەم یارییە\n23/04/19 ئۆکسێر 0 - 1 لو هاڤر بینینی ڕووداوەکان زانیاری زیاتر لەسەر ئەم یارییە\n29/04/19 لۆریێنت 2 - 2 ئۆکسێر بینینی ڕووداوەکان زانیاری زیاتر لەسەر ئەم یارییە\n03/05/19 ئۆکسێر 1 - 2 شاتورتوغ بینینی ڕووداوەکان زانیاری زیاتر لەسەر ئەم یارییە\n10/05/19 گرێنۆبڵ 0 - 0 ئۆکسێر زانیاری زیاتر لەسەر ئەم یارییە\n17/05/19 ئۆکسێر 1 - 1 ڤالێنسیان بینینی ڕووداوەکان زانیاری زیاتر لەسەر ئەم یارییە\nS. Laiton 19 years old 0 0\nM. Michel 27 years old 23 0\nC. Arcus 22 years old 28 2\nAbdoul Ba 25 years old 6 0\nF. Bellugou 32 years old 20 0\nK. Boto 23 years old 31 2\nJi Xiaoxuan 26 years old 0 0\nJ. Marcelin 19 years old 5 0\nI. Samba 21 years old 0 0\nS. Souprayen 30 years old 29 0\nم. تاکالفرێد 38 years old 26 1\nB. Youssouf 25 years old 11 0\nJ. Adéoti 30 years old 25 3\nM. Barreto 28 years old 17 1\nجـ.فێریت 36 years old 32 1\nL. Fomba 21 years old 28 3\nL. Goujon 23 years old 21 0\nD. Mancini 22 years old 36 4\nR. Philippoteaux 31 years old 38 4\nBirama Touré 26 years old 30 0\nY. Begraoui 17 years old 7 0\nN. Bizet 22 years old 3 0\nS. Chergui 20 years old 0 0\nR. Dugimont 32 years old 29 4\nB. Ketkeophomphone 29 years old 13 0\nY. Merdji 25 years old 15 3\nم. یاتارا 25 years old 26 4\nC. Daury 49 years old\nLigue 2 فرانسا 1\nجامی فەڕەنسا فرانسا 4\nستادی دێلابێ دێشامپ


وەزارەتی کارو کاروباری کۆمەڵایەتی سودمه‌ندانی قه‌رزی بچووك ئاگادار ده‌كاته‌وه | دەزگاى زارى کرمانجى\nوەزارەتی کارو کاروباری کۆمەڵایەتی سودمه‌ندانی قه‌رزی بچووك ئاگادار ده‌كاته‌وه\nزاری كرمانجی - بەڕێوەبەرایەتی قەرزی بچووك لە وەزارەتی کارو کاروباری کۆمەڵایەتی هه‌رێمی كوردستان سوودمه‌ندانی قه‌رزی بچووك ئاگادار ده‌كاته‌وه و رایده‌گه‌یه‌نێت ، وەرگرتنەوەی قیستەکان بۆ شەش مانگی تر دواخرا.\nله راگه‌یه‌ندراوێكدا بەڕێوەبەرایەتی قەرزی بچووك له وه‌زاره‌تی كار و كاروباری كۆمه‌ڵایه‌تی هه‌رێمی كوردستان بڵاویكردووه‌ته‌وه ، سوودمەندانی پڕۆژەی قەرزی بچووک ئاگادار دەکەینەوە بەهۆی قەیرانی دارایی و کاریگەری و لێکەوتەکانی ڤایرۆسی کۆرۆنا لەسەر خاوەن کاران و بەتایبەتی سودمەندانمان لەسەر پێشنیاری بەڕێز بەرێوەبەری بەرێوەبەرایەتیمان و لەسەر فەرمانی وەزیری کار وەرگرتنەوەی قیستەکان شەش مانگی تر دواخرا.\nراشیده‌گه‌یه‌نن كه ئەوانەی قیستەکانیان لە نێوان رێکەوتی 1ی 3ی2020 تاوه‌كو 1ی9ی2020 دواخستنیان بۆ دەکرێت


میسر ئیخوان ئه‌لموسلیمن به بزوتنه‌وه‌یه‌کی یاسایی ڕاده‌گه‌یه‌نێت\nمیسر ڕایگه‌یاند که‌وا ئیخوان ئه‌لموسلیمین بزوتنه‌وه‌یه‌کی سیاسی یاسایی‌یه، به‌وه‌ش کۆتایی به ده‌یان سـاڵ له قه‌ده‌غه‌کردنی ئه‌و بزوتنه‌وه‌یه دێت.\nئه‌م گرووپه یه‌کێـکه له ڕێـکخراوترین لایه‌نه سیاسیـیه‌کانی میسر. ده‌زگاکانی ڕاگه‌یاندنی ده‌وڵه‌تی میسر ئه‌م بڕیاره‌ی حکومه‌تیان ڕاگه‌یاند که ڕێـگه له به‌رده‌م ئیخوان ئه‌لموسلیمین خۆش ده‌کات کاندیدی خۆیان تۆمار بکه‌ن بۆ هه‌ڵـبژاردنه په‌رله‌مانیـیه‌که‌ی دانراوه له مانگی نۆدا سـازبکرێت.\nله مانگی پـێنجدا ئیخوان ئه‌لموسلیمین ڕایگه‌یاند که‌وا پارتێـکی نوێی پـێـکهێناوه به ناوی پارتی ئازادی و دادوه‌ری. گوته‌بێژێـکی پارته‌که گوتوویه‌تی ئه‌وان خوازیارن نیوه‌ی کورسیـیه‌کانی په‌رله‌مان له هه‌ڵبژاردنه‌کانی داهاتوودا به‌ده‌سـتبهێنن.\nپـێشـتر ئیخوان ئه‌لموسلیمین کاندیده‌کانی خۆی وه‌ک که‌سانی سه‌ربه‌خۆ له هه‌ڵبژاردنه‌کاندا به‌شـداری پـێده‌کرد. کۆمه‌ڵه‌که له پاش هه‌ڵبژاردنه‌کانی سـاڵی 2005 یه‌ک له‌سه‌ر پـێـنجی کورسیـیه‌کانی په‌رله‌مانی کۆنتڕۆڵ کرد، به‌ڵام له هه‌ڵبژاردنه‌کانی سـاڵی ڕابردوودا ڕێـگه‌یان پـێ نه‌دار به‌شـداری بکه‌ن.\nده‌سه‌ڵاتدارانی میسر له سه‌رده‌می سه‌رۆک حوسنی موباره‌کدا به‌ر له ده‌نگدانه‌کان به سه‌دان که‌سیان له لایه‌نگرانی ئیخوان ئه‌لموسلیمین ده‌ستگیر ده‌کرد.


گوڵان میدیا July 13, 2021 کۆمەڵایەتی\nسیستمی كیتۆ دایت بووەتە مۆدێلێكی سەركەوتوو بۆ خۆلاوازكردن و لەدەستدانی كێشی زیادەی لەش، لە ئێستاشدا لە كوردستان پەیڕەو دەكرێت، ئەگەرچی تاوەكو ئەمڕۆ هیچ توێژینەوە و لێكۆڵینەوەیەكی زانستی و پزیشكیی ئەوتۆ لەسەر چۆنیەتی رێجیمی كیتۆ نییە، چونكە ئەم جۆرە رێجیمكردنە شێوازێكی نوێیە، شارەزایانی بواری تەندروستیش پێیان باشە ئەو سیستەمە لە ژێر چاودێریی پزیشكی پسپۆڕ دەست پێ بكرێت و هاوكات هەر لە ژێر چاودێریی پزیشكدا كۆتایی پێ بهێندرێت، بەشداربووانی ئەم راپۆرتەی گۆڤاری گوڵان لە دیدی جیاوازەوە باس لە سیستمی كیتۆ دایت دەكەن.\n«رۆژێك بۆ چاككردنی ددانەكانم سەردانی پزیشكەكەی خۆمم كرد، كە چوومە ژوورەوە نەمناسییەوە و وامزانی بە هەڵە چوومەتە لای دكتۆرێكی تر، كە دكتۆرەكەم بینی، حەپەسام، پێكەنی و گوتی: چی بوو منت نەناسیەوە؟ گوتم: ئەوە چۆن وا لاواز بوویت؟ دكتۆر گوتی: بە كیتۆ» ئەوە قسەی هێڤی ئەمجەدی تەمەن 28 ساڵ بوو، وەك خۆی باسی دەكات لە رابردوودا كەسێكی قەڵەو بووە، هەر لەو بارەیەوە گوتی: «ساڵانێكی زۆر بوو بە دەست قەڵەوەییەوە دەمناڵاند، هاوكات بوێری ئەوەم نەبوو رێجیمێكی وشك و درێژخایەن بكەم، بەهۆی قەڵەوی تووشی زۆر نەخۆشی بووم، بەڵام كە دەستم بە كیتۆ كرد، توانیم وردە وردە كێشی لەشم دابەزێنم، ئەگەرچی لە سەرەتادا زۆر ناخۆش و قورس بوو، من رۆژانە برنجم دەخوارد و زۆریشم حەز لە شیرینی بوو، بەڵام سوپاس بۆ خوا ئیرادەم پەیدا كرد و هەموو ئەو خواردنانەم لەبەرچاو كەوتن، سەرەتا لە رێگەی فەیسبووك خشتەی خواردنەكانم پەیدا كرد، بەڵام گرفتی دیكەی تەندروستیم بۆ پەیدا بوو، ئێستا هەم دەچمە هۆڵی وەرزشی، وەرزش دەكەم و هەم سیستمی كیتۆ دایت ئەنجام دەدەم، بەڵام تاكە گرفتم ئەوەیە كە زوو زوو مەزاجم تێكدەچێت.»\nڤیان قادر ئافرەتێكی تەمەن 34 ساڵە وەك خۆی باسی دەكات سوودی زۆری لە سیستمی كیتۆ دایت بینیوە و لەم بارەیەوە دەڵێت: «كیتۆ ئەو بەرنامە خۆراكییەیە كە لە جیهاندا بۆ دابەزاندنی كێش و چارەسەركردنی نەخۆشی و كەمیی ڤیتامینات بەكاردێت و بەپێی ئەنجامەكان كۆمەڵێكی زۆر هاووڵاتی سوودیان لێی بینیوە، من بەشبەحاڵی خۆم لە رێگەی كیتۆ دایت 15 كیلۆ لە كێشم دابەزاندووە، پێشتر زۆر رێگەم تاقی كردەوە، بەڵام هەموویان بێ سوود بوون، تەنانەت كاردانەوەی خراپیشی لەسەر تەندروستیم دروست كرد و تووشی كەمخوێنی بووم، ماوەی ساڵێكە كیتۆ دەكەم و زۆریش ئاسوودەم.»\nد. ئازاد مەنتك پسپۆڕی نەخۆشییەكانی هەناوە و سەرەتا باسی ئەوەی كرد كە «كیتۆ لە فەرهەنگی پزیشكیدا بە ڕێگا چارەسەرێكی خۆراكی دادەنرێت بەڵام خواردنێكی دروست نییە، بەڵكو ڕێگا چارەسەرێكی خۆراكییە و پزیشكان بۆ چارەسەری هەندێك نەخۆشی بەكاری دێنن. خۆراكی دروستی تاكێكی دروست ڕێكخراوی تەندروستیی جیهانی دیاری كردووە بەوەی پێكدێت لە: (٥٠٪) كاربۆهێدرات و (٣٠٪) چەوری و (٢٠٪) پڕۆتین. كیتۆ بە شێوەیەكی زانستی بەوە پێناس دەكرێت، كە ئەو جەمە خۆراكییەیە و پێكدێت لە (٥٪) كاربۆهێدرات و (٧٥٪) چەوری و (٢٠٪) پڕۆتین؛ ئەمەش یەك مانا دەدات كە ڕێگایەكی چارەسەرە بە بەكارهێنانی خۆراك بەڵام نابێت خەڵك بێ ڕاوێژی پزیشك كیتۆ بكەن.» گوتیشی: «لەو ماوەی ڕابردوودا خەڵكێكی زۆر پرسیاری كردووە، ئایا كیتۆ باشە یان خراپە؟\nڕێسای كیتۆ، بریتییە لە گۆڕینی بڕی پێكهاتەكانی خۆراك، لە ساڵی (١٩٢٠)ـەوە جۆرە شێواز و گۆڕان لە پێكهاتەی خۆراك وەكو چارەسەر بۆ چارەسەركردنی نەخۆشی گەشگە (فێ = خووداری) بۆ منداڵان داهێنرا، كە: بڕێكی كەم لە كارباهێدرات (٥٪) و بڕێكی تەواو لە پڕۆتین (٢٠٪) و بڕێكی زۆر چەوری (٧٥٪) لە خۆ دەگرێت.\nKeto Diet (KD)= 75% Fat, 20% Protein, 5% CHO\nKD = high fat + adequate protein + low CHO\n* بەكارهێنانەكانی: هەروەك گوتم لە ساڵی (١٩٢٠)ـەوە كیتۆ بۆ چارەسەر كردنی نەخۆشیی خووداری لە منداڵان بەكار هاتووە؛ هەروەها بەكارهێنانیتری هەیە، وەك:\n٣. شێرپەنجەی مێشك.\n٤. نەخۆشیی لەرزۆكی و پاركینسۆن.\n٥. شیزۆفرینیا و شكستە خۆیی.\n٦. نەخۆشیی شەقیقە و چەندەها نەخۆشیی دی، وەكۆ: شەكرە و قەڵەوی و ...هتد.\nكیتۆ دەبێت بە ڕاوێژی پزیشك دەست پێ بكرێت، چونكە ئەوانەی نەخۆشیی گورچیلەیان هەیە؛ بۆی هەیە نەخۆشییەكەیان ڕووەو خراپتر بچێت و لێیان تیر بكات. هەروەها كیتۆ بە گشتی بۆ شەش مانگ هەتا ساڵێك دەكرێت.. خۆی لە ڕاستیدا دوو جۆری كیتۆ هەیە؛ ئەوانیش:\nا. كیتۆی كورت: لە بەینی (٢ - ٣) حەفتە.\nب. كیتۆی گەورە: كە لە بەینی (٦ - ١٢) حەفتەیە.\n* كاردانەوە لاوەكییەكان: وە نەبێت كیتۆ بێ زەرەر بێت. نەخێر، زۆر جار ئەگەر لە ژێر چاودێری پزیشك نەبێت، ئەوا ڕەنگی ببێتە هۆی تیرتركردنی هەندێك نەخۆشیی مێتابۆلیزمی، وەكو: قەبزی و ناڕەوانی، ڕشانەوە، ڕەوانی و زگچوون، زگ ئێشان، بەردی گورچیلە، وەستانی گەشە، شاشبوونی هێسك، تێكچوونی ماسوولكەی دڵ (Cardiomyopathy)؛ نەخۆشیی دائی ملوك، كەمبوونی ڤیتامین د، دابەزینی شەكر، بەرزبوونەوەی ئاستی چەوریی ناو خوێن، كەمخوێنی (كەمخوێنی بە هۆی كەمیی ئاسن).\nئەگەر هاووڵاتییەك بۆ ماوەی یەك ساڵ كیتۆی تەواو كرد، ئەوا نابێت یەكسەر بێتەوە سەر خۆراكی ئاسایی، بەڵكو دەبێت بەرە بەرە و لە ژێر چاودێریی پزیشك بێت.»


(ڕەوانەکراوە لە سوڵتان عەبدولحەمیدەوە)\nکێشەی کوشتارگەی ئەرمەن لە سەردەمی سوڵتان عەبدولحەمیدی دووەم دەستی پێکرد، ڕوسیا ھەستا بە شۆڕش کردن بەو ئەرمەنە ڕوسانەی لەسەر سنوری ڕوسی عوسمانی بوون، ڕوسیا ھانی دان وپارە وچەکی پێدان ولە خاکەکانی خۆی ڕاھێنانی پێکردن وکۆمەلەی چەکداری لێ دروستکردن، وبەڕیتانیا زۆر ھاریکاری ئەو ڕێکخراوانەی کرد لەبەر ئەوەی ئەیویست دەوڵەتی عوسمانی تێک بات، ھەتا سەرکردەی میسری (مستەفا کامل) لە کتێبەکەید ئەڵێت، (ئەوانەی لە ئەرمەن مردن لە ڕووداوەکانی ئەرمەندا مردن وەک نێجیری فێڵی ئینگلیز).\nوقبوڵکردنی دەوڵەتی عوسمانی بۆ دامەزراندنی دەوڵەتی ئەرمەنی لە ناوەندەکەیدا (ویلایەتی شەشەم لە ڕۆژھەڵاتی ئەنادۆڵ) ولەو ناوچانەی موسڵمانان زۆربەی دانیشتوانی پێک دەھێنن وەک کرداری خۆکوشتن بوو بۆ دەوڵەتی عوسمانی، ژمارەی ئەرمەن (بە پێی سەرژمێری بیانی وعوسمانی) لە نێوان میلیۆنێک وسەد ھەزار بۆ میلیۆن ونیوێک بوون لە ھەموو خاکەکانی دەوڵەتی عوسمانی، لەبەر ئەوە سوڵتان نە گوێیدا بە فشاری دەرەوە ونە بە ھەڕەشەکانی ئینگلترا وناردنی کەشتیگەلەکانی جەنق قەلعە، وئەو ڕێکخراوە چەکدارانە ھەوڵی کوشتنی سوڵتانیان دا لە ساڵی ١٩٠٥ بەڵام سوڵتان ڕزگاری بوو، وتاوانبارەکە گیرا بەڵام سولتان لێی خۆش بوو.\nکاتێک یەھود کۆنگرە سەھیۆنیەکەی یەکەمیان بەست لە سویسرا ساڵی ١٨٩٧ز، بە سەرکردایەتی تیۆدۆر ھرتزل سەرۆکی کۆمەڵەی سەھیۆنی، ڕێکەوتن لەسەر بنیاتنانی وڵاتێکی نەتەوەیی تا ببێتە بارەگا بۆ نەوەکانی بیروباوەڕەکەیان، وھرتزل سوور بوو لەسەر ئەوەی فەلەستین ئەو وڵاتە بێت، بیرۆکەی سەھیۆنی دروست بوو، وچەندین جار پەیوەندی کرد بە سوڵتان عەبدولحەمیدەوە تا ڕێگە بات بە یەھود بگوێزنەوە بۆ فەلەستین، بەلام سوڵتان ڕەفزی کرد وچەندین سەرکردەیانی ڕاسپارد تا پیی بڵێن بەڵام سوودی نەبوو، تا سەردانی سوڵتانی کرد ودوای پێشەکیەکی خەڵەتێنەرانە، وپێشکەشکردنی پارەیەکی زۆر بۆ خەزێنەی عوسمانی ودیاریەک بۆ سوڵتان کە بڕەکەی پێنج میلیۆن لیرەی ئاڵتون بوو، لەگەڵ ھاوپەیمانیەکی سیاسی کە ئەو ھەڵمەتانە بوەستێنن کە لە دژی دەستیان پێکرد بوو لە ڕۆژنامەکانی ئەورووپا وئەمریکا، بەڵام سوڵتان زۆر بە توندی ڕەتی کردەوە ودەوری کردن ووتی (ئەگەر پڕ بە ھەموو دنیا ئاڵتونم بدەنێ قبوڵی ناکەم، خاکی فەلەستین موڵکی من نیە، بەڵکو موڵکی نەتەوەی ئیسلامیە، وئەوەی کە موسڵمانان بە خوێنی خۆیان بە دەستیان ھێناوە ناتوانرێت بفرۆشرێت، ئەگەر ڕۆژێک ئیمپراتۆریەتەکەم تیا چوو، ئەو کاتە ئەتوانن فەلەستین بێ بەرامبەر وەربگرن)، پاشان بڕیاری قەدەغە کردنی کۆچی یەھودی بۆ فەلەستین دەرکرد.\nلەم کاتانە دوژمنەکانی زانیان لە بەرامبەر پیاوێکی بەھێز وخۆڕاگردان، وئاسان نیە بتوانن بیبەنە ڕیزی خۆیانەوە وناتوانن بە پارە بیخەڵەتێنن، وھەتا ئەو لەسەر تەختی دەسەڵات بێت سەھیۆنیەت ناتوانن تەماعی خۆیان لە خاکی فەلەستین بەدەست بھێنن، ودەوڵەتەکانی ئەورووپا ناتوانن تەماعی خۆیان لە دابەشکردنی دەوڵەتی عوسمانی ودەستگرتن بەسەر دەسکەوتەکانیا بە دەست بھێنن، ودەوڵەت بۆ یەھود وئەرمەن ویۆنان دروست بکەن.\nلەبەر ئەوە بریاریان دا لە حوکم دووری بخەنەوەة بۆ ئەمەش پشتیان بەست بەو ھێزانەی بەڵێنیان دابوو بە پارچە پارچەکردنی وڵاتی ئیسلامی، کە گرنگترینیان ماسۆنی ودۆنمە وکۆمەڵە نھێنیەکان (ئیتیحاد وتەرەقی) وبانگەوازی نەتەوەیی تورکی (تۆرانی) بوون، ویەھودەکانی دونمە ڕۆلێکی سەرەکیان بینی لە داگیرسانی ئاگری ئاژاوە لە دژی سوڵتان.\nئامۆژگاری دکتۆر ھرتزل بکەن کە ھەنگاوی جدی نەنێت لەو بابەتە، من ناتوانم دەست لە یەک بستی فەلەستین ھەڵبگرم، ئەوە موڵکی من نیە، موڵکی ھەموو ئوممەی ئیسلامیە، ونەتەوەکەم تێکۆشاون لە پێناو ئەو خاکەدا و بەخوێن ئاویان داوە، با جولەکە پارێزگاری لە مەلایینەکانیان بکەن (مەبەست لە پارە وداھاتی جولەکەیە کە ڕێژەیەکی زۆریان خستبووە بەردەمی سوڵتان عەبدولحەمید)، ئەگەر ڕۆژێک دەوڵەتی خەلافەت پارچە پارچە بوو، ئەو کاتە ئەتوانن فەلەستین ببەن بە بێ نرخ… بەڵام من زیندوو بم ئەوا کاری نەشتەر لە جەستەمدا ئاسانترە لام لەوەی کە ببینم فەلەستین داببڕن لە دەوڵەتی خەلافەت، ئەمەش کارێکە نابێت. من ناتوانم ڕەزامەندی دەرببڕم لەسەر توێکردنی جەستەمان وئێمە لە ژیاندا بین.\nوەرگیراو لە «https://ckb.wikipedia.org/w/index.php?title=عەبدولحەمیدی_دووەم&oldid=653290»


ریاڵ مه‌درید نزیكه له گواستنه‌وه‌ی مایسترۆیه‌كی خولی ئیسپانی\nیانه‌ی ریاڵ مه‌دریدی ئیسپانی نزیكه له گواستنه‌وه‌ی ئه‌لبێرتۆ سۆسۆی ئه‌ستێره‌ی هێڵی ناوه‌ندی یانه‌ی ریاڵ سه‌رقۆسته .\nله‌و باره‌یه‌وه پێگه‌ی لیبرتاد دیجیتاڵ ئاماژه‌ی به‌وه كردووه كه یانه‌ی شاهانه به ته‌واوی نزیكبۆته‌وه له گواستنه‌وه ئه‌لبێرتۆ سۆرۆی ئه‌ستێره‌ی لاوی یانه‌ی ریاڵ سه‌رقۆسته به‌رامبه‌ر دوو ملیۆن و500 هه‌زار یۆرۆ .\nسۆرۆی 20 ساڵ چاوه‌ڕێی داهاتوویه‌كی گه‌شی لێده‌كرێت و له كۆتایی ئه‌م هه‌فته‌یه‌شدا به‌رپرسانی یانه‌ی ریاڵ سه‌رقۆسته رووده‌كه‌نه شاری مه‌درید بۆ كۆتاییهێنان به گرێبه‌ستی ئه‌و یاریزانه و ده‌ستبه‌رداربونی بۆ یانه‌ی شاهانه .


سەرکۆ یونس: بازاڕ و ڕەمەزان و کۆرۆنا. – WTARIKURD\nبازاڕەکانی هەرێمی کوردستان و ناوچەکەو جیهان بەبارودۆخێکی ناسروشتی و دەگمەندا تێ ئەپەڕن کە دەتوانین بلێن تا ئێستا بەم شێوەیە نەبووە و رووی نەداوە.\nسەرهەڵدان و بڵاوبونەوەی ڤایرۆسی کۆرۆنا کە ئابوری جیهانی توشی گەورەترین داڕمان و شکست کردوە بەرهەمهێنان تا نزمترین ئاست دابەزیوە بەتایبەت لەکەرتی پیشەسازی و بازرگانی و گەشتوگوزار.\nلەلایەکی ترەوە سەرەڕای لێکەوتەکانی ڤایرۆسی کۆرۆنا لەسەر ئابوری هەرێم و نەدانی مووچە و دواکەوتنی لەوادەی خۆی و دابەزینی نرخی بەرمیلی نەوت بۆ ( 20 )دۆلار و کەمبونەوەی داهاتی ناوخۆیی هەرێم بەهۆی ڕاگرتنی دەوامی فەرمی فەرمانگەکانی حکومەت و قەدەغەی هاتوچۆی نێوان شارەکانی کوردستان و بەرتەسکبونەوەی جموجوڵی بازرگانی و هاتوچۆی بازارەکان هەموو ئەمانە کاریگەری نێگەتیڤی خستوەتە سەر شانی حکومەت و هاوڵاتیانەوە بەگشتی مووچەخۆران بەتایبەتی وا مانگی ( 4 ) ی ساڵی دارایی( 2020 ) لەکۆتاییەکەیدایە و هێشتا مووچەی مانگی یەکی موچەخۆرانی هەرێم نەدراوە و هەواڵی دڵخۆشکەریش بوونی نی یە!\nبەم بارودۆخەوە هاونیشتیمانیانی بێ پارەی هەرێم چوونە مانگی پیرۆزی ڕەمەزانەوە کە بەداخەوە هاتنی ئەمساڵی ڕەمەزان بێ پێشەکی و بێ پێشوازی موسڵمانان و بەبێ نازی دەنگ وسەدای منارەی مزگەوتەکانی کوردستان گەشت پێمان و ئەگەر بەم شێوەیە بڕوات ئەوا ئەمساڵ ڕەمەزانێکی وشک و بێ جووڵە و جەژنێکی سادە و بێ ناز بەڕێ دەکەین… بەسەیرکردنێکی رۆژانەی بازاڕ لەم ڕەمەزانەدا تێبینی ئەکەین ئەو گەرموگوڕیی و بازاڕگەرمی جارانی پێوە دیار نی یە و تەنانەت جیاوازترە لەرەمەزانی ساڵانی قەیرانی دارایی و نیومووچە.سیما و ڕوخساری هاونیشتیمانیان و کڕیارانی بە ڕۆژوی مانگی ڕەمەزان ساردوسڕن و دەیان نیشانەی نائومێدیان لێ ئەخوێنرێتەوە و دەیان گرفتی دارایی و قەرزو کێشەی کۆمەڵایەتیان پێوە دیارە کە ئاگر لە دڵ و دەروونی مرۆڤ هەڵئەگیرسێنێت..!\nئابوری وبازاڕ لە ڕەمەزاندا تایبەتمەندی خۆی هەیە هەر لە جموجوڵ و گەرموگوڕی بازاڕەکان و هاتو هاواری دەمەوئێوارانی فروشیاران شێوازێکی تایبەت دەبەخشێت بە ژیانی ڕۆژانە و خواستی بەکاربەران لەم مانگەدا پێچەوانەی یاسای تایبەت بەخواست دەجوڵێتەوە و بەڵام بەم بارودۆخەوە ناتوانرێت ئامانجەکانی فرۆشیاران و بازرگانان بهێنتە دی.\nلەڕاستیدا بارودۆخی ئابوری ودارایی دانیشتوانی هەرێم لەوپەڕی خراپیدایە و تا بێت بارو گوزەرانی هاونیشتیمانیان بەرەو خراپتریش دەڕوات و هیچ دەڵاقەیەکی ئومێدبەخش بوونی نی یە و حکومەتی هەرێمیش تا ئێستا بێ باک و بێ دەستەڵات سەیری بارودۆخەکە دەکات و چاوەڕێ ی کۆمەکی خێرۆمەندان و دەوڵەمەندەکانی هەرێمن کە باری سەر شانی حکومەت سووک بکەن و بەسامانەکانیان جموجوڵێک بدەن بە بازاڕەکان.\nجێگای دەستخۆشی و سوپاس کردنی هەموو ئەو بەڕێزانەی لەم کاتەدا سفرەی بەتاڵی ماڵێکی هەژاری ئەم هەرێمە پڕ دەکەنەوە و دەستگیرۆیی کەمئەندامان و هەژاران و بێ نەوایان و ئاوارەکان دەکەن ئەم هەڵوێستەیان جێگای ڕێزوتەقدیرە…\nئومێدەوارین لەزووترین کاتدا حکومەتی هەرێم بەجدی کار بکات بۆ ڕزگار بوون لەم بارودۆخە چونکە چیتر هاونیشتمانیان و مووچەخۆران و کەمئەمدامان ناتوانن بەرگەی ئەم بارودۆخە بگرن .\nپێمان وایە باشترین هەنگاو کە لەم کاتەدا حکومەتی هەڕێم پێ ی هەستێت بەزووترین کات رێکەوتنە لەگەڵ ناوەند و ڕادەست کردنی مەلەفی نەوتە بەحکومەتی فیدڕاڵی و هەوڵ بدرێت غازی کوردستان لەڕێگەی بەغداوە ڕەوانەی دەرەوە بکرێت چونکە لەم کاتەدا نرخی نەوت لەنزمترین ئاستدایە و خواستی جیهانی بەهۆی ڤایرۆسی کۆرۆناوە کەمبووەتەوە و داواکاری بۆ نەوت لەپاشەکشێدایە واباشترە بیر لەسەرچاوەی تری ووزە بکرێتەوە، کە غازە و هەرێمی کوردستان لەم سامانە دەوڵەمەندە وخواستی لەسەرە و نرخیشی بەرزە.\nهەروەها لەئێستادا باشترین دەرفەتە بۆ گەشەپێدان و برەوسەندنی کەرتی کشتوكاڵ بەسەرجەم سێکتەرەکانی بەروبومی دانەوێڵە و میوە وبەروبومی سەوزە و سامانی ئاژەڵ وماسی ومریشک، بەپێشخستنی ئەم کەرتە ئابوری هەرێم لە هاوردەنی بەروبومی کشتوکاڵی تاڕادەیەک رزگاری دەبێت و خۆژێنی بۆ دروست ئەبێت و دەبێتە هۆی ڕەخساندنی هەلی کار بۆ ڕێژەیەک لە دەستی کاری بێکاری هەرێم ..\nهەروەها گرنگی دان بەکەرتەکانی پیشەسازی و گەشتوگوزارو بازرگانی بەهەمان شێوە ڕێگاچارەی ڕزگارکردنی ئابوری هەرێمن ئەگەر گرنگیان پێ بدرێت و بەپلان و کەسانی شارەزاو دەستپاک بسپێرێن..


میللەتێک 123 ساڵ پێش ئێستا (22ی نیسانی 1898) ئەوەندە تامەزرۆی کاری میدیایی و ڕۆژنامەگەری بێت، نۆبەرەی میدیاکەی کە ڕۆژنامەیە لەغەریبیدا لەدایک بووبێت، دەبوو ئێستا خاوەن پلەیەکی باڵا بوایە لەکاری ڕاگەیاندن و ڕەنگدانەوەی ئەم مێژووە دوورو درێژە بەسەر کاری هەموو جۆرەکانی میدیای کوردییەوە دیاربوایە و میدیاکانمان نمونەی بەرزی میدیا بوونایە لەناوچەکەدا. بەڵام مەخابن میدیاکانی ئەمڕۆمان گەلێک لەمەبەستە گشتییەکەی کوردو نیشتمانەکەیەوە دوورن.\nئامانجە نەتەوەیی و نیشتمانیەکەی یەکەم میدیای کوردی لەپێش 123 ساڵ، گەورەترە لەئامانجی هەموو میدیاکانی ئێستای کورد لەباشووری کوردستان، ئامانجی ڕۆژنامەگەری کوردی لە123 ساڵی ڕابردوودا بەتەواوی 123 پلە پاشەکشێیە لەئامانجی میدیاکانمان لەئێستادا، ئاسۆی کاری میدیاکانی باشووریش پێماندەڵێت کە بەردەوام میدیای کوردی لەباشووری کوردستان بەرەو خراپی کار و دوورکەوتنەوە لەئامانج و ناپرۆفیشناڵی و زۆروبۆری و قەیرانی زانیاری دەڕوات.\nلەدوای 123 ساڵ لەدەرچوونی یەکەم ڕۆژنامەی کوردی، ئەو جەنگەی ڕۆژنامەی "کوردستان" لەگەڵ میدیا و نەیارەکانی کورد دەیکرد و شانی خستبووەبەری، ئەمڕۆ میدیاکانی باشوور نایکەن و بەپێچەوانەوە لەنێوان خۆیاندا کەوتوونەتە ململانێیەکی ناتەندروستەوە. بەواتایەکی دیکە ئەگەر سەرەتا ڕۆژنامەگەری کوردی ئاراستەی ئامانج و پەیام و مەرامەکانی ڕوو لەدەرەوە بووبێت ئەوا ئێستا کۆی گشتی میدیای کوردی لەباشوور ڕووی کارو ئامانج و ململانێکانی ڕوو لەناوخۆی کوردستانە و هیچ شتێکی نیە بینێرێتە دەرەوەی کوردستان.\nیەکێک لەو کارەساتانەی دوای زیاتر لەسەدەیەک مێژووی ڕۆژنامەگەری کوردی یەخەی میدیای کوردی بەگشتی و میدیای بینراوی بەتایبەت گرتووە ئەوەیە کە، میدیا بینراوە کوردییەکان بینەری ناکوردیان لەدەرەوەی کوردستان بۆ خۆیان پەیدا نەکردووە، وەک چۆن میدیای عەرەبی و فارسی و تورکی و ئینگلیزی توانیویانە بینەری بیانی بۆ خۆیان پەیدا بکەن و بەردەوام بەرهەمەکانیان وەردەگێڕدرێت، ئەمەش نەک خراپە بەڵکو پاشەکشێیە لە تەواوی ڕاگەیاندنی کوردیدا و بۆشاییەکی گەورەیە و بەمجۆرە ئیشکردنەی ئەمڕۆی میدیای کوردی پڕ ناکرێتەوە.\nبچوککردنەوەی پەیامی میدیای کوردی لەئاستی دەرەوە بۆ ئاستی ناوخۆ، خاڵێکی نەرێنی بووە کە زۆرێکی ئەو ڕووداو و کارەساتانەی بەسەر کورددا هاتوون نەگەن بە ئاستی نێودەوڵەتی و دەرەوە و وەک شتێکی لۆکاڵی ببینرێن، ئەمەش بەتەواوی پێچەوانەی دەسپێکی کاری ڕۆژنامەگەری کوردی و هەوڵەکانی میقداد مەدحەت بەدرخانە لەخستنەڕێی ئەم کاروانەی ڕاگەیاندنی کوردیدا.\nئەگەر هەوڵەکەی میقداد مەدحەت بەدرخان بەیەکەم شۆڕشی ڕۆژنامەگەری و ڕاگەیاندنی کوردی ناوببەین، ئەوا ئەم شۆڕشە دەسپێکی باشتربوو بەبەراورد بەئەمڕۆی، ئەمڕۆ ئەم شۆڕشە لەسەر دەستی کارکەرانی ناو ڕەوتەکە بۆ دواوە پاشەکشێ دەکات، بەلۆژیکی سیاسی و سەربازیش هەرکاتێک شۆڕش و ڕاپەڕینەکان نەیانتوانی لەخاڵی دەسپێک دووربکەونەوە، ئەوا مانای شکست و پاشەکشێیە لەو بوارەدا.


کۆچی زامدار …. دیدار مەسیفی – Denegkan\nکۆچی زامدار …. دیدار مەسیفی\nbyدیدار مه‌سیفی\tSeptember 9, 2011\tگشتی\nبه‌ر له مانگێک و له‌وانه‌یه پتریش بێت، بێ رێکه‌وت و پلان له هه‌ولێر به به‌رده‌م یه‌کێتی نووسه‌راندا ڕه‌ت بووم، سه‌ره‌تا ویستم نه‌چمه ژووه‌ره‌وه چونکه چ نووسه‌رانم له نزیکه‌وه نه‌ده‌ناسی. یان هه‌رده‌م ئه‌گه‌ر شوێن هۆتێڵ، رێستوران، یان هه‌ر شوێنێکی گشتی دیکه‌ی هاوچه‌شن نه‌بێت، هه‌ستده‌که‌م ئه‌وه خۆم نیم بێ ئه‌وه‌ی پاره بدات بچێته ژوور. هه‌روه‌ها لێره من هه‌رده‌م له بانه‌ران ده‌سڵممه‌وه چونکه پێش چاوانم ده‌گرن و خه‌یاڵم په‌رت ده‌که‌ن. یان به گشتی خه‌ڵکی په‌رت ده‌که‌ن، سه‌رباری پێشگرگه‌لێکی توکمه‌ی له بابه‌ت کۆمه‌ڵه، یه‌کێتی، رێکخراو، بنگه، باره‌گا، پارت، ده‌ستگه، و هتد.\nمن چه‌ند جارێکی دیکه له‌م شوێنه چووبوومه ژوور، جارێکیان له‌گه‌ڵ شاعیرێک دانیشتم له‌و کاته‌ی کراسێکی سپی له‌به‌ر بوو و به‌دڵێکی سپیی قسه‌ی ده‌کرد. جارێکی دیکه له‌گه‌ڵ نووسه‌رێک چه‌ند ده‌قیقه‌یه‌ک دانیشتم بێ ئه‌وه‌ی فرسه‌ت بێت یه‌کتریی بناسین، و جارێکی دیکه‌ش هه‌ر خۆم بووم و له‌گه‌ڵ که‌سی دیکه نه‌دوابووم. به‌ڵکه، له جیاتی له‌سه‌ر قه‌نه‌فه‌کانی ژووره‌وه، بێده‌نگ بێده‌نگ به سوپاسه‌وه فڕم له چایه ده‌دا و ته‌ماشای گۆڤارو رۆژنامه‌کانی سه‌ر مێزه‌کانم ده‌کرد. ده‌رئه‌نجام له هه‌ر سێ جاری چوونه ژووره‌وه و هاتنه‌ده‌ره‌وه‌مدا شادمانییه‌ک دایگرتم که هێشتا خه‌ڵک ماوه له خه‌می فه‌رهه‌نگ و وێژه دابێت، سه‌رباری که‌شی ئاڵۆزی پڕ له قسه‌وقسه‌ڵۆک که به شێوه‌یه‌کی گه‌لێک کورت جارێکیان شایه‌تحاڵی ئه‌وه حاله‌ته نه‌شیاوه بوو بووم. ئه‌وه‌ی فازیل سوڵتانی شاعیر له ده‌ره‌وه هه‌رده‌م به گوێیانمیدا ده‌چرپاند.\nبه‌ڵام ئه‌و رۆژه جودا بوو له‌و کاته‌ی بێ ئه‌وه‌ی به خۆم بزانم به به‌رده‌م یه‌کێتی نووسه‌ران ره‌ت بووم و دیمه‌نێک منی شه‌خته وه‌ستاند. له ده‌ره‌وه دیتم پیاوێکی پیر خه‌ریکه له ژووره‌وه به حاڵ بۆ دانیشتن له‌سه‌ر قه‌نه‌فه‌یه‌کی نێو جامخانه‌یه‌که‌دا ده‌نووشتێته‌وه. وه‌ستام و  له ئێشکگره‌که‌ی پێش ده‌رگام پرسی که ئایا ئه‌و پیاوه شه‌که‌ت و مانووه مه‌حمود زامداره یان نا؟. کوڕه به به‌ڵێ وه‌ڵامی دامه‌وه و ئیتر من نه‌متوانی خۆم له چوونه ژووره‌وه بگرم و له به خزمه‌تگه‌یشتنێک خۆم بدزمه‌وه که له‌وانه‌یه هه‌رگیز بۆم دووباره نه‌بێته‌وه. پێشتر له وینه‌دا زامدارم به چ نه‌ناسیبایه‌وه به که‌پۆیه گه‌وره و جوان و رووه شاز و کاریزمایه‌که‌ی ده‌مناسییه‌وه که شێوه‌یه‌کی دروستی ئه‌و نووسه‌رانه‌ی هه‌بوو که ناخیان پڕه له شتی جوان.\nئه‌و به ته‌نیا له‌سه‌ر قه‌نه‌فه‌یه‌که‌ی به‌ر ده‌رگای هۆڵی کۆڕ و دیوه‌خانی نووسه‌ران دانیشتوو وه‌ک ئه‌وه‌ی کارئه‌کته‌رێکی ته‌مسیله ره‌شوسپییه‌کانی عه‌لییه فه‌ندی بێت. به‌ڵام من نه‌مکر به ته‌مسیل و رێک چووم له ته‌کی دانیشتم. یه‌که‌م جارم بوو مه‌حمود زامدار به خوێن و گۆشته‌وه وه‌ها له نزیکه‌وه ببینم.\nسڵاوم لێی کردم و گووتم من براده‌ری فازیڵم.\nبه‌وه ئه‌و گه‌شایه‌وه و سه‌رباری هاوڕێیه‌تی له‌گه‌ڵ ئه‌و، هه‌ستمکرد ناوی فازیڵ هه‌ستێکی فێنکی به‌و دا که بۆنی ئۆقیانووسی ئارامی لێ هاتبێت. من که‌مێک باسی خۆم کرد و له نێو ئاخاوتنی پڕ له کۆشش و وچانی وی دا خافڵام و خۆم له بیرکرد. ئه‌و نه‌خۆش بوو و کیسه‌یه‌کی پڕ له ده‌رمانیشی پێبوو، به‌ڵام قسه‌کانی سه‌ر زوبانی بۆنی زار و دڵی گه‌نجێکی چوارده ساڵیان لێ ده‌هات.\nله‌م دیداره به زامدارم گوت رۆمانێکم نوسیووه، ئه‌و له وه‌ڵامدا گوتی که ئه‌و شه‌ست و چوار کتێبی هه‌ن. به‌وه من یه‌کسه‌ر بچووک بوومه‌وه و دواتر له پڕ گه‌ورۆنه بووم چونکه له نزیکه‌وه دیتم که نووسه‌ر و ئه‌دیبێکی وه‌ها پڕ به‌رهه‌م، به نه‌فسێکی یه‌کجار گچکه و دڵ و وده‌روونێکی وه‌ها پاک و پاراو قسانی بۆ ده‌کردم.\nئه‌و نیو سه‌عاته‌ی له  خزمه‌ت زامدار گه‌لێک شتم به خه‌یاڵدا هاتن و له‌و موناسه‌به‌یه ناشاده ده‌توانم هه‌ر ئه‌وه‌نده‌ی لێ بنووسم.\nخودا له سوڵتان مه‌حمود گه‌وره‌تره\nو کێ له زامدار مه‌حمودتره \nPrevious زه‌لال* ….. سه‌مه‌د ئه‌حمه‌د\nNext ئەنتۆلۆژیای شیعر …. رێباز حەمەجەزا


له‌لایه‌ن: - محەمەد تاهیر - به‌روار: 2021-05-28-16:46:00 - کۆدی بابەت: 5431\nهایدرۆجین توخمێكی كیمیاییە و هێمای (H)ـی هەیە و ژمارەی ئەتۆمی 1 هەیە، هەروەها كێشی ئەتۆمی بریتییە لە 1.008 بەمەش توخمی هایدرۆجین بە سووكترین توخمی كیمیایی دادەنرێت لە خشتەی خوولیدا.\nهایدرۆجین بڵاوترین تووخمە لە گەردووندا و ڕێژەی %75 ماددەكان پێكدەهێنێت، چونكە زۆربەی ئەستێرەكان لە گازی هایدرۆجین دروستبوون، بڵاوترین ئایزۆتۆپی هایدرۆجین یەك پڕۆتۆنی هەیە لەگەڵ یەك ئەلیكترۆن كە بە چواردەوریدا دەسوڕێتەوە.\nگەردیلە بارستە 1.008\nگەردیلە ژمارە 1\nكۆمەڵە كۆمەڵەی یەكەم (كانزایی ئەلكالی)\nشێوگی ئەلیكترۆنی 1s2\nڕیزبوونی ئەلیكترۆنەكان بۆ هەر بەرگێك 1\nپلەی توانەوە 259.16- پلەی سیلیزی\nپلەی كوڵان 252.879- پلەی سیلیزی\nچڕی لە پلەی گەرمی و پەستانی پێوانەییدا (STP) 0.08988 گرام بۆ لیتر\nپلەی سیانی (Triple point) 13.8033 كێڵڤن، 7.041 كیلۆپاسكاڵ\nپنتی شلۆق (مۆلەق) 32.938 كێڵڤن، 1.2858 مێگاپاسكاڵ\nپلەی گەرمی توانەوە 0.117 كیلۆجوڵ/مۆڵ\nپلەی گەرمی بەهەڵمبوون 0.904 كیلۆجوڵ/مۆڵ\nدۆخی گەرمی مۆڵی 28.836 جوڵ/(مۆڵXكێڵڤن)\nهایدرۆجین ناكانزایەكی چالاكە، بە پێچەوانەی توخمەكانی ستوونی یەكەمی خشتەی خولیەوە كە كانزای ئەلكالین، هایدرۆجین لە دۆخی ڕەقیدا پێشبینی دەكرێت وەك كانزایەك ڕەفتاربكات، بەڵام كاتێك بە تەنیایە لەگەڵ گەردی تری هایدۆرجیندا یەكدەگرێت و دوانە هایدرۆجین پێكدەهێنێت (H2) كە ئاوێتەیەكی جێگیرە چونكە وزەی تێكشكانی بەندەكە زۆر بەرزە و بریتییە لە 435.7 كیلۆجوڵ/مۆڵ.\nلە پلەی گەرمی و پەستانی پێوانەییدا (STP) گازی هایدرۆجین (H2) بێ ڕەنگ و بێ تام و بێ بۆنە، گازێكی ژەهراوی نییە و زۆر بە ئاسانی دەسوتێت.\nگەردی هایدرۆجین زۆر بە خێرایی گڕدەگرێت و لەگەڵ ئۆكسجیندا كارلێكدەكات:\nهەروەها لە پلەی گەرمی سەرو 500 سیلیزیدا بە بەردەوامی لە هەوادا دەسوتێت.\nهەرچەندە گازی هایدرۆجین لە باری خاودا (پەتی)ـدا واتا (H2) توخمێكی كارا نییە، بەڵام لەگەڵ چەند توخمێكی تردا كارلێكدەكات و توخمی تر پێكدەهێنێت، بەتایبەتی هالۆجینەكان كە ڕێژەیەكی بەرزی كارۆسالبێتیان هەیە، بەهەمان شێوە هایدرۆجین چەندین جۆری جیاوازی هایدرۆكاربۆنەكان پێكدەهێنن، هەروەها لێكۆڵینەوە لە تایبەتمەندی هایدرۆكاربۆنەكان پێیدەوترێت كیمیای ئەندامی (organic chemistry).\nئەنایۆنی ( H-) كە ئەتۆمێكی بارگە سالبە پێیدەوترێـت هایدراید (hydride)، بەڵام ئەم ناوە زۆر بەكارناهێنرێت، نمونەیەك بۆ هایدرایدەكان وەك هایدراتی لیثیۆم (LiH) كە وەك ترەقەی داگیرسێنەر بەكاردێت لە بۆمبی ئەتۆمیدا.\nترشەكان كاتێك لە ئاودا دەتوێنرێنەوە ڕێژەیەكی زۆر لە ئایۆنی هایدرۆجین پێكدەهێنن، یان هەندێكجار پێیاندەوترێت پڕۆتۆنی سەربەخۆ، بۆیە زۆرجار ئەم ئایۆنانە بەكاردەهێنرێن بۆ دیاریكردنی ڕێژەی (PH)، كە بریتییە لە ڕێژەی ئایۆنەكانی هایدرۆجین لە قەبارەیەكی دیاریكراودا. بۆ نمونە ترشی هایدرۆكلۆریك كە لە گەدەی مرۆڤەكاندا هەیە ئەتوانێت جیا ببێتەوە و ببێت بە ئەنایۆنی كلۆراید و پڕۆتۆنێكی سەربەخۆ كە یارمەتی هەرسكردنی خۆراك دەدات.\nهەرچەندە لەسەر هەسارەی زەوی كاتایۆنی (+H3) كەمە بەڵام یەكێكە لە بڵاوترین ئایۆنەكانی گەردوون.\nهاوتاكانی هایدرۆجین – Isotopes\nهایدرۆجین 7 هاوتای هەیە كە دوو دانەیان جێگیرن، كە بریتین لە (1H) پێیدەوترێت پرۆتیۆم (protium) لەگەڵ (2H) كە پێیدەوترێت دیوتیریۆم (Deuterium)، هەروەها هاوتای سێهەم (3H) تریتیۆم (tritium)ـە، نیوەتەمەنی ئەم هاوتایە 12.33 ساڵە و بەبۆنەی شەپۆلە گەردوونیەكانەوە دروستدەبێت، ئەو چوار هاوتایەی تری گەردی هایدرۆجین نیوەتەمەنیان بریتییە لە یاكتۆچركە (yoctoseconds) واتا 10-24.\nهایدرۆجین لە سروشتدا\nلە هەسارەی زەویدا هایدرۆجین بە خاوی زیاتر لە شێوەی گازیدایە، هەروەها هایدرۆجین یەكێكە لەو گەردانەی كە ئاو پێكدەهێنن، هایدرۆجین بە توخمێكی گرنگ دادەنرێت چونكە سەرچاوەی سووتەمەنی خۆر و زۆربەی ئەستێرەكانە.\nلە هەسارەی زەویدا گەردی هایدرۆجین بە تەنها بوونی نییە بەڵكو لەگەڵ گەردێكی تری هایدرۆجیندا یەكدەگرێت و (H2) پێكدەهێنێت، زاناكان بەم توخمانە دەڵێن توخمە دوو ئەلیكترۆنییەكان (diatomic molecules).\nگەردی هایدرۆجینی خاو واتا (H) لە هەسارەی زەویدا دەگمەنە چونكە هەموو ئەو گەردانەی كە بەتەنیا هەن لە هەسارەی زەوی ڕۆشتوونەتە دەرەوە بەبۆنەی كەمی كێشەكەیەوە، هەروەها ئەو گەردانەی كە لە هەسارەی زەویدا ماونەتەوە لەگەڵ گەردەكانی تردا یەكتریان گرتووە.\nچەند ڕاستییەك دەربارەی گەردی هایدرۆجین\nلە پلەی گەرمی ژووردا لە دۆخی گازیدایە.\nكاتێك لە دۆخی ڕەقیدایە وەك كانزایەك ڕەفتاردەكات.\nسووكترین توخمە لە گەردووندا.\nبڵاوترین توخمە لە گەردووندا.\nدەسووتێت یان دەتەقێتەوە لەكاتی بەریەك كەوتنی لەگەڵ ئاگردا.\nلە دۆخی پلازمادا تیشكی ڕەنگ مۆر دەردەدات.\nهایدرۆجین بۆ یەكەمجار لە ساڵی 1671 لەلایەن ڕۆبێرت بۆیڵ (robert boyle) لە یەكتر جیاكرایەوە.\nهێنری كاڤندیش لە ساڵی 1776 هایدرۆجینی دۆزییەوە لەكاتی سووتاندی لەژێر ئاودا و وەك توخمێكی سەربەخۆ ناساندی.\nئەنتوان لاڤوزێی هایدرۆجینی بەم ناوەوە ناونا، كە ناوەكەی لە وشەی میسڕی (υδορ) وەرگرتووە كە بە مانای ئاو دێت لەگەڵ وشەی (gennen) كە بە مانای بەرهەمهێنان دێت، چونكە كاتێك هایدرۆجین لەگەڵ ئۆكسجیندا كارلێك دەكات ئاو پێكدەهێنێت.\nبەكارهێنانە سەرەكییەكانی هایدرۆجین زیاتر لە بوارەكانی پێتڕۆڵ و دروستكردنی ئەمۆنیادایە لەڕێگەی پڕۆسەی هابەرەوە، هەروەها هەندێكجار لە بواری سووتەمەنیدا بەكاردێت وەك مووشەك و كەشتییە ئاسمانییەكان، زۆربەی ئەو هایدرۆجینەی كە بەكاردەهێنرێت لەڕێگەی كارلێكی كیمیایی گازی سروشتی و هەڵمەوە دروستدەبێت.\nناوکەیەکگرتن سەرچاوەیەكی بەهێزی وزەیە، كە پشت دەبەستێت بە زۆركردن لە گەردەكان بۆ پێكهێنانی هیلیۆم و وزە، كە هەمان كارلێكە كە لە خۆر و ئەستێرەكان و بۆمبە هایدرۆجینییەكان ڕوودەدات.\nبۆ ئەنجامدانی ناوکەیەکگرتن وزەیەكی زۆر پێویستە، و سوودێكی گەورەی هەیە بۆیە بەكاردەهێنرێت لە وێستگەی كارەبا ناوكییەكاندا، چونكە ڕێژەیەكی زۆر كەم لە پاشماوەی ناوەكی دروست دەكات و پێویستی بە سووتەمەنی دەگمەن و ژەهراوی نییە وەك یۆرانیۆم.\nلە هەر چركەیەكدا زیاتر لە 600 ملیۆن تەن لە هایدرۆجین ناوکەیەکگرتن دەكەن لە خۆردا.\nهایدرۆجین زیاتر لە پیشەسازی نەوتدا بەكاردەهێنرێت بۆ ئەوەی بەشە قورسەكانی نەوت لێكجیابكرێنەوە بۆ بەشی سووكتر و بەسوودتر، هەروەها بەكاردەهێنرێت لە دروستكردنی ئەمۆنیادا، وە بەشێكی كەمی وەك سووتەمەنی بەكاردێت، زۆربەی هایدرۆجینەكان لەڕێگەی كارلێكی كیمیایی گازی سروشتی و هەڵمەوە دروستدەبن.\nشیبوونەوەی كارەبایی هەڵدەستێت بە تێكشكانی گەردەگانی ئاو بۆ دروستكردنی گەردی هایدرۆجین و ئۆكسجین، هەروەها بە سوتاندنی هایدرۆجین وایلێدەكات لەگەڵ ئۆكسجین یەك بگرێت و هەڵمی ئاو دروستببێت.\nخانەی سووتەمەنی (Fuel cell) هەڵدەستێت بە پێكەوەنانی گەردەكانی هایدرۆجین و ئۆكسجین كە دەبێتە هۆی دەردانی ئەلیكترۆنێك وەك وزەی كارەبا، لەبەر ئەم هۆكارانە زۆربەی كەسەكان هایدرۆجین بە جێگرەوەیەكی باشی سووتەمەنییە دروستكراوەكان دادەنێن.\nبابه‌ته په‌یوه‌ندیداره‌كان به : هایدرۆجین - H


کوردیپێدیا - سەلیم رەشید ساڵح - مامۆستا سەلیم\n👫 سەلیم رەشید ساڵح - مامۆستا سەلیم | پۆل: کەسایەتییەکان | زمانی بابەت: 🏳 کوردیی ناوەڕاست\nسەلیم رەشید ساڵح - مامۆستا سەلیم\nساڵ و شوێنی لەدایک بوون/ 1956 هەولێر\nبڕوانامە/ دکتۆرا لە زانستە ئەدەبییەکان\nکاری ئێستا/ مامۆستا لە زانکۆی کۆیە.\n1. 👁 شێواز لە کورتە چیرۆکی کوردیدا\n1. 👁 ئەمن هێشتا لە گرم\n2. 👁 بەردەوامم\n3. 👁 تا دوێنی نەمدەزانی\n4. 👁 تامی مردن\n5. 👁 تەنیا منم\n6. 👁 چيتر ناتوانم خۆشەويستيت نەدوێنم\n7. 👁 خزم و برا\n8. 👁 خودا تۆی لە قور دروستنەکرد\n9. 👁 خۆشەويستی هەرگيز\n10. 👁 خەونی عاشقێک\n11. 👁 درەختێک گەلاکانی دەوەرێت\n12. 👁 دلم پريەتی لەپاييز\n13. 👁 زەرەدەشتێک نابينم\n14. 👁 سالەکانی تەمەن\n15. 👁 من ئەو شيتەيوم\n1. 👁 ئەوێ رۆژێ وەهابوو\n➕ ئەم بابەتە لەلایەن: (هاوڕێ باخەوان)ەوە لە: Feb 16 2010 10:14PM تۆمارکراوە\n👁 ئەم بابەتە 4,356 جار بینراوە\n📷 فایلی وێنە 1.0.1 11 KB Feb 16 2010 10:14PM هاوڕێ باخەوان


سەرەکترین هێزی دژ بە ئەمریکا ئێرانە نەک داعش/وەرگێڕان لە ئینگلیسیەوە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران سەرەکترین هێزی دژ بە ئەمریکا ئێرانە نەک داعش/وەرگێڕان لە ئینگلیسیەوە\nسەرەکترین هێزی دژ بە ئەمریکا ئێرانە نەک داعش/وەرگێڕان لە ئینگلیسیەوە\nنووسەری ئەو بابەتە کە لە ماڵپەڕی نیۆیۆرک پۆستدا بڵاو بۆتەوە، “ڕۆبێرت سپینسر” ـە کە یەکێک لە بەرپرسانی بەڕێوەبەریی دیدەبانی مافی مرۆڤ و نووسەری نیۆیۆرک تایمزە کە پڕفرۆشترین ڕۆژنامەی جیهانە.\nوەرگێڕان لە ئینگلیسیەوە بۆ کوردی: ڕۆژی کورد\nئەمڕۆکە گەورەترین هەڕەشە بۆ سەر تەناهیی نەتەوەیی (ئەمریکا)، داعش یان چین یان ڕووسیە و تەنانەت دێوە ناخۆشەویستەکەی حکومەت واتا گۆڕانکاریی ئاووهەوا نیە. گەورەترین هەڕەشە، کۆماری ئیسلامیی ئێرانە، ڕژیمێک کە لە ساڵی ١٩٧٩ وە شەڕێکی بە دژی ئەمریکا دەست پێکردووە و لە سەرجەم نوێژی هەینییەکانی ئەو وڵاتەدا درووشمی “نەمان بۆ ئەمریکا” دەگوترێتەوە و ئێستاش لە سایەی سەری سەرۆک کۆمار ئۆباما و جان کێری ـیەوە لە دوایین قۆناغی خۆیدایە بۆ وەدەست هێنانی بۆمبی ناوکی.\nئێران وەک داعش بە هات و هوت نیە بەڵام ئێران چالاکانە کار لەسەر گەڵاڵە و پلانگەلێکی یەکجار زۆر و بەهێز بە دژی ئەمریکا دەکات کە دەتوانێ یەکجار لە داعش مەترسیدارتر بێت. ڕێبەری ئێران، ئایەتووڵا عەلی خامنەیی مانگی ژوئەنی ٢٠١١ بە ئاشکرا گوتی: “لە هەر شوێنێک بزووتنەوەیەکی ئیسلامی، خەڵکی و دژە ئەمریکایی هەبێ، ئێمە پشتیوانی لێ دەکەین”.\nساڵی ٢٠١٢، خامنەیی بانگەشەی بۆ شەڕ بە دژی ڕۆژئاوا کرد بەڵام ئێستا بە هۆی ئوباماوە، دوای لاچوونی گەمارۆکان، ئێران بیلیۆنها دۆلاری بۆ گەڕێندراوە تا هێرشی لەو چەشنە زیندوو بکاتەوە”.\nهەروەک من لە پەرتووکە نوێیەکەی خۆمدا بەناوی “ڕێنمای تەواوی بۆ تەواوی کافرەکان لەسەر ئێران” نەتەوە زەوی و شوێنی پەروەردەکردنی چالاکیە تیرۆریستییەکان، خستوومەتە ڕوو: دابین کردنی بوودجە و چاوەدێریی تۆڕی ڕێکخراوە جیهادییە تیرۆریستییەکان لە هەرهموو جیهان، ئامادەی بەڕێوەبردنی داواکارییەکانی ئێران و لە ناویاندا لەناوبردنی دژبەرانی ئێرانە.\nسەرۆکی ئەو تۆڕە، حیزبووڵایە کە بەتەواوی لقێکە لە سپای پاسدارانی کۆماری ئیسلامیی ئێران. بۆ هەموو لایەک ئاشکرایە کە حیزبووڵا بەرپرسی کوشتنی ٢٤١ کەسی ئەمریکاییە لە بۆمب نانەوە لە پایەگایەکی ئەمریکا لە بەیرووت لە ساڵی ١٩٨٣.\nئێران هەروەها لە دابین کردنی بوودجەی بۆمب نانەوە لە بورجەکانی “خوبار” لە عەرەبستانی سعوودی کە ئەندامانی هێزی هەوایی ئەمریکای تێدابوون و هەروەها لە بۆمب نانەوە لە کۆنسوولگەریی ئەمریکا لە کنیا و تانزانیا کە زیاتر لە ٢٠٠ کەسی لەو بۆمب نانەوانەدا کوژران، دەوری سەرەکی و کارای هەبووە.\nحیزبووڵای ئێران تەنیا لە لوبنان چالاکی ناکات. حیزبووڵا هەروەها لە مێکسیکۆ کە بە درێژایی سنووری نێوان ئەمریکا و مێکسیکۆ باندی مافیایی دەرمانی لێیە، چالاکی دەکا. ئەو هاوکارییەش قازانجی بۆ هەر دوو لایەن هەیە: لە لایەکەوە حیزبووڵا پارەیەکی باشی بۆ پەروەردەکردن و ڕاهێنانی چەکدارەکانی دەست دەکەوێ و ئەو کارتێلانەی مادە هۆشبەرەکانیش ڕاهێنانی باشیان لەلایەن حیزبووڵاوە دەدرێتێ تا بەو شێوە و تەکنیکانە هێرش بکەنە سەر جەگەی دژبەرانی خۆیان. ئەوەیە هۆکاری ئەوەی کە کارتێلەکانی مادەی هۆشبەر لە مێکزیکۆ لەو دواییانەدا دوو شێوە لە شێوەکارەکانی گرووپە جیهادییە ئیسلامییەکان واتا “سەربڕین و منداڵ دزین” لە ناو خۆیان بەکار دێنن کە ئەوە لە ژێر پەروەردەی حیزبووڵادا بووە.\nئەوە تەنیا حیزبووڵا نیە کە ئێران لە ڕووی بوودجەوە دابینی دەکا. هەرچەند گرووپە جیهادییەکان بەسەر دوو بەرەی سوننە و شیعەدا دابەش بوون بەڵام گرووپە جیهادیە سوننەکانیش وەکوو حەماس و جیهادی ئیسلامیی فەلەستین و هەروەها شیعە حوسی ـیەکانی یەمەن و گرووپە شیعیە عێراقیەکانی وەک کەتایبی حیزبووڵا هەر هەموویان لە لایەن ئێرانەوە، بودجەیان بۆ دابین دەکرێت.\nبەڵام ئایا ئێران تەنیا پشتیوانی لە گرووپە جیهادیە تیرۆریستەکان دەکا؟ نا! ئێران باڵی چەپی حیزبی پۆپۆلیستی فەڕانسە، پۆدێمۆس ـیش دابین و پشتیوانی دەکا، ئەوە وێنەیەکی زیندوویە لەوەی کە ئێران چۆناوچۆن توانیویەتی چەپی جیهانی و بزووتنەوە جیهادییەکانی جیهان بە دژی ئورپا، بەکار بێنێ و هاوتەریبیان بکات.\nئێران هەروەها دەوری لە هێرشی تیرۆریستیی ١١ی سیپتامبریشدا هەبووە: لە چەند مانگی بەر لەو هێرشە تیرۆریستییە، لانیکەم ٨ کەس لە فڕۆکەدزەکان بە بەردەوامی سەفەریان بۆ ئێران کردووە و لەوێ چاوپێکەوتنیان لەگەڵ بەرپرسانی ئێرانی کردووە و ئەو بەرپرسانەش ئاسانکاریان بۆ کردوون تا سەفەر بۆ ئەفغانستان بکەن و بچن بۆ ئەوێ.\nپاساپۆرتەکانی ئەو کەسانە لە لایەن بەرپسانی سنووریی ئێران (کۆنترۆڵی هاتووچووی سنووری نێوان ئێران و ئەفغانستان)، مۆر نەکراوە و بەو هۆیەشەوە ئەو کەسانە دەیناتوانی بێ هیچ کێشەیەک و بێ ئەوەی پێیان بزاندرێت بگەڕێنەوە بۆ ئەمریکا.\nکێشە خوڵقێنییەکانی ئێران هەروا بەردوام بوو. ساڵی ٢٠١٢ دەوڵەتی کانادا بە نیشانەی ناڕەزایەتی دەربڕین بۆ چالاکیی تێکدەرانەی ئێران کە لە سەفارەتی ئێرانەوە سەرچاوەی دەگرت، سەفارەتخانەی ئێرانی لە ئۆتاوا داخست و دیپلۆماتەکانی خۆی لە ئێران بانگ کردەوە.\nئەبوولفەزل ئیسلامی، دیپلۆماتی پێشووی ئێران ئەوەی پشتڕاست کردۆتەوە و سەلماندوویەتی کە ئێران لە ڕێگای سەفارەتەکانی لە کانادا و وڵاتانی تر، کردەوەی تێکدەرانە ئەنجام دەدات و بەڕێوەی دەبات. هەروەها لەو ساڵانەی دواییدا ئەمریکا بە ٧ هەکێری ئێرانی زانی کە لە لایەن ڕژیمی ئێرانەوە هێرشی سایبێرییان کردبۆ سەر بانکی ناوەندیی ئەمریکا و هەروەها بۆسەر ئاوبەندێکیش لە شاری نیۆیۆرک.\nبەپێی سیاسەتە نەزۆک و لاوازەکانی ئۆباما لە هەمبەر کۆماری ئیسلامی، ئەمڕۆ ئێران زۆر بوێرتر و سەرەڕۆتر لە هەر کاتێکە بۆ نموونە و وەک بەڵگە دەتوانین ئاماژە بە سیاسەتی وردکردن و بێ ڕێزی کردن بە مەلەوانە ئەمریکاییەکان لە مانگی ژانیوەردا بکەین.\nبەڵام هێشتاش زۆر درەنگ نەبووە. هەرچەند سەرۆک کۆماری نوێ ناتوانێ پێش بەو لێشاوە پارانە بگرێ کە ئۆباما دەستی ئێرانی لەسەر ئاواڵا کردن، سەرۆک کۆماری داهاتوو دەتوانێ و دەبێت گرێبەستی ناوکی لەگەڵ ئێران هەڵوەشێنێتەوە و بە ئێران بسەلمێنێ و نیشانی بدا کە نە تەنیا چەکی ناوکیی ئێران بەڵکوو ناتوانن چیتر سەرەڕۆییەکانی ئێران قەبووڵ بکەن.\nئۆپۆزیسیۆنی ئێرانی، هەرچەند لاواز، کە ئوباما ساڵی ٢٠٠٩ ڕەتی کردەوە پشتیوانیان لێ بکات، دەبێ پشتیوانی و یارمەتیی چالاکانەیان لێ بکرێت. لە هەمان کاتدا هەر جۆرە دان و ستانێک لەگەڵ کۆماری ئیسلامی لە داهاتوودا تەنیا دەبێت بە تێگەیشتنێکی ڕوون لە چاوی تینو بە خوێنی ئێران ئەنجام بدرێت و لەسەر ئەو بنەمایە بێ کە بزاندرێت ئێران گەرەکیەتی ئامریکا بخاپێنێ و سەرجەم گرێبەستەکان و ڕێککەوتنەکان، پێشێل دەکات.\nئێران زۆر مەترسیدارترە لە داعش بەڵام ئێرانیەکان خەڵکانێکن کە خاوەنی یەکێک لە کۆنترین شارستانییەتەکانی سەر زەوین.\nئێرانیەکان شایانی دەسەڵاتێکی شیاوتر لە کۆماری ئیسلامین و بێ گومان دەسەڵاتێکی شیاوتریش پێکدێنن.\nبۆ بینینی دەقی ئەو بابەتە بە ئینگلیسی لێرە کرتە بفەرموون\nبابەتی پێشوودووهه‌مین كۆنگره‌ی ڕێكخراوی یاری كورد كۆتایی به كاره‌كانی هێنا\nبابەتی دواترکورد و شۆرشی ١٩٧٩ لە ئێران – بەشی ١٩